Κλινική μελέτη σε ασθενείς με συστηματικό ερυθηματώδη λύκο στην Κύπρο | music.net.cy\nΣυνεργασία ιατρών–ακαδημαϊκών της Ιατρικής Σχολής του Πανεπιστημίου Κύπρου με ιατρούς της Ρευματολογικής Κλινικής του Γενικού Νοσοκομείου Λευκωσίας και του ιδιωτικού τομέα, για τον προσδιορισμό των συντελεστών που σχετίζονται με τη μείζονα καταθλιπτική διαταραχή σε ασθενείς με ΣΕΛ\nΗ μεγαλύτερη κλινική μελέτη σε ασθενείς με συστηματικό ερυθηματώδη λύκο (ΣΕΛ) στην Κύπρο, διεξήχθη από την Ιατρική Σχολή του Πανεπιστημίου Κύπρου, με επικεφαλής τον Δρ. Κωνσταντίνο Παρπέρη, Ρευματολόγο, Λέκτορα της Ιατρικής Σχολής, σε συνεργασία με το Δρ. Ανδρέα Χατζηττοφή, Λέκτορα-Ψυχίατρο, το Δρ. Σάββα Ψαρέλη, Διευθυντή Ρευματολογικού Τμήματος στο Γενικό Νοσοκομείο Λευκωσίας και ιατρούς του ιδιωτικού τομέα.\nΣτην μελέτη, η οποία διεξήχθη το χρονικό διάστημα μεταξύ Σεπτεμβρίου 2019 και Φεβρουαρίου 2020, συμμετείχαν 88 ΣΕΛ ασθενείς, με μέση ηλικία 48 ετών και το 80% των ασθενών ήταν γυναίκες. Τα αποτελέσματα της μελέτης καταδεικνύουν ότι ένας στους τρεις ΣΕΛ ασθενείς πάσχει από μείζων καταθλιπτική διαταραχή. ΣΕΛ ασθενείς με εκδηλώσεις στο δέρμα, αγγεία, οφθαλμούς, πνεύμονες, αρθρώσεις και χρόνιο πόνο είχαν περισσότερες πιθανότητες να εμφανίσουν κατάθλιψη. Επίσης η κατάθλιψη επηρεάζει αρνητικά την ποιότητα ζωής όπως για παράδειγμα την φυσική, ψυχική και κοινωνική ευεξία των ασθενών με ΣΕΛ. Η μελέτη εγκρίθηκε από την Εθνική Επιτροπή Βιοηθικής Κύπρου και συμμορφώνονται με τις αρχές της Διακήρυξης του Ελσίνκι.\nΣυμπερασματικά, η έγκυρη διάγνωση και αντιμετώπιση της κατάθλιψης σε ασθενείς με ΣΕΛ είναι μείζονος σημασίας.\nΟ ΣΕΛ, κοινώς γνωστός ως λύκος, είναι αυτοάνοση πάθηση, κατά την οποία το ανοσοποιητικό σύστημα παράγει αντισώματα που επιτίθενται στους ιστούς του οργανισμού και προκαλούν φλεγμονή. Η φλεγμονή μπορεί να επηρεάσει διαφορετικά όργανα του σώματος, συμπεριλαμβανομένων των αρθρώσεων, του δέρματος, των νεφρών, του αίματος, του εγκεφάλου, της καρδιάς και των πνευμόνων. Η διάγνωσή του δεν είναι εύκολη υπόθεση, καθώς πολύ συχνά μοιάζει με άλλες ασθένειες. Γι’ αυτό και τα πραγματικά ποσοστά νόσησης δεν είναι γνωστά, καθώς εικάζεται ότι είναι πολύ μεγαλύτερα από τα καταγεγραμμένα.\nΤα αποτελέσματα της μελέτης με τίτλο “Association of clinical characteristics, disease activity and health-related quality of life in SLE patients with major depressive disorder” έχουν πρόσφατα δημοσιευτεί στον έγκυρο διεθνές ιατρικό περιοδικό “Rheumatology (Oxford)” και οι ενδιαφερόμενοι μπορούν να την μελετήσουν εδώ και στον ακόλουθο σύνδεσμο:\nΟι ασθενείς με ΣΕΛ που επιθυμούν να συμμετάσχουν στην μελέτη μπορούν να επικοινωνήσουν με το Δρ. Κωνσταντίνο Παρπέρη, Ρευματολόγο, Λέκτορα Ιατρικής Σχολής Πανεπιστημίου Κύπρου και την κα Ειρήνη Αδάμου, νοσηλεύτρια έρευνας, στο τηλέφωνο: 22-895261 ή στο Ηλεκρ. Ταχυδρ.: kparpe02@ucy.ac.cy


Εγκέφαλος: αυτός ο … σοφός μας βοηθός | Πειρ και Μανία\n30 Ιουνίου 2017 Επιστήμες, Σχολική ζωή\nΜία επιστημονική εσπερίδα με κεντρικό θέμα τον εγκέφαλο πραγματοποιήθηκε το Σάββατο 18 Μαρτίου 2017 στο φοιτητικό κέντρο, στις Βούτες Ηρακλείου. Σε αυτήν την εκδήλωση το σχολείο μας αλλά και το Πειραματικό Γενικό Λύκειο Ηρακλείου είχαν ενεργό ρόλο, καθώς παρουσίασαν αξιόλογες μαθητικές εργασίες στο ακροατήριο. Οι ομιλητές ήταν καθηγητές Πανεπιστήμιου και όλοι ανέλυσαν ερωτήματα σε σχέση με τον εγκέφαλο και τις λειτουργίες του.\nΤο ξέρετε πως ο εγκέφαλος μοιάζει με καρύδι, έχει μέγεθος 1,5 τετραγωνικά μέτρα, αν «ξεδιπλώσουμε» όλες του τις πτυχώσεις, και το βάρος του είναι μόλις 1.400-1.500 γραμμάρια;\nΠολλοί επιστήμονες έχουν ασχοληθεί με το ζήτημα της επίδρασης των εξαρτησιογόνων ουσιών και του άγχους στις εγκεφαλικές λειτουργίες. Σύγχρονες μελέτες απέδειξαν ότι η χρήση ουσιών αλλάζει την αυτονομία, τη λειτουργία και τη δραστηριότητα του εγκεφάλου. Οι εθιστικές ουσίες αυξάνουν την ντοπαμίνη στον εγκέφαλο με αποτέλεσμα την καταστροφή των βασικών συστημάτων του. Ο χρήστης αρχίζει μία ουσία λόγω ευχαρίστησης, όμως με την πάροδο του χρόνου δεν μπορεί να την ελέγξει και να τη σταματήσει και το κύριο μέλημα του είναι πώς θα βρει εθιστικές ουσίες. Η απότομη διακοπή λήψης της ουσίας δημιουργεί στερητικό σύνδρομο, το άτομο γίνεται παρορμητικό και δεν αντιλαμβάνεται το πρόβλημα, επεσήμανε χαρακτηριστικά ο κ. Παναγής. Επιπλέον, δε σταματά τη χρήση της ουσίας, με συνέπεια να μη λειτουργούν σωστά τα κέντρα που είναι υπεύθυνα για τη νόηση.\nΣτην εφηβεία ο εγκέφαλος δεν έχει αναπτυχθεί πλήρως. Στα 13 έτη η πιθανότητα να γίνει κάποιος αλκοολικός είναι μεγάλη (43,3%). Ο έφηβος είναι δύσκολο να διακόψει την ουσία και η πιθανότητα να υποτροπιάσει στο μέλλον είναι αυξημένη. Ο εγκέφαλος είναι ιδιαίτερα ευαίσθητος στη δράση του αλκοόλ και ιδιαίτερα ο εφηβικός εγκέφαλος, καθώς βρίσκεται σε φάση ανάπτυξης, επηρεάζεται από το αλκοόλ με διάφορους τρόπους. Για παράδειγμα, κάποιες από τις επιπτώσεις είναι η μειωμένη απόδοση σε ασκήσεις μνήμης.\nΗ επίδραση του άγχους είναι εξίσου βλαπτική για τον εγκέφαλο. Συγκεκριμένα, προκαλεί εξάντληση και μειώνει τις αποδόσεις στα μαθήματα, ενώ τα δυσάρεστα συναισθήματα δεν εκλείπουν. Στην ομιλία του, ο κ. Καστελλάκης τόνισε πως άτομα με υψηλό στρες εξουθενώνονται εύκολα, έχουν επιθετικότητα προς τους γύρω τους και κακή απόδοση στη μάθηση. Ειδικότερα το χρόνιο στρες προκαλεί μορφολογικές αλλαγές και αλλοιώνει τα νευρικά κύτταρα του εγκεφάλου.\nΟι επιπτώσεις του άγχους στη συμπεριφορά των εφήβων είναι ποικίλες: αφενός οι αγχωμένοι έφηβοι αναζητούν νέες εμπειρίες και μπορεί να οδηγηθούν σε επικίνδυνες συμπεριφορές και αφετέρου νιώθουν κατάθλιψη, αυξάνεται η επιθετικότητά τους και μπορεί να καταφύγουν σε εξαρτησιογόνες ουσίες.\nΤο αντίδοτο στα παραπάνω προβλήματα αποτελεί η ενασχόληση με τον αθλητισμό καθημερινά και η δια βίου εκπαίδευση και μάθηση, η οποία είναι πηγή υγείας, ευμάρειας και ευεξίας για τον εγκέφαλο, όπως υπογράμμισε ο κ. Ζαγανάς στην ομιλία του. Ο ρόλος της εκπαίδευσης είναι ιδιαίτερα σημαντικός, καθώς μπορεί να μας προστατεύσει ακόμα και από την άνοια.\nΓι’ αυτό μη διστάζετε να ασκείτε το σώμα αλλά … και τον εγκέφαλό σας!


Λογοδοσία του Κεντρικού Διοικητικού Συμβουλίου της ΟΕΛΜΕΚ στην ΠΣΓΑ της 20ης Ιουνίου 2013\nΛογοδοσία του Κεντρικού Διοικητικού Συμβουλίου της ΟΕΛΜΕΚ απο τον προέδρο της ΟΕΛΜΕΚ Θέμη Πολυβίου στην ΠΣΓΑ της 20ης Ιουνίου 2013\nΕκ μέρους του Κ.Δ.Σ. της Οργάνωσής μας, σας καλωσορίζω στην τακτική συνεδρία της Παγκύπριας Συνδιάσκεψης των Γενικών Αντιπροσώπων.\nΝα μου επιτρέψετε, πριν αρχίσω, να εκφράσω τις ευχαριστίες μου, που πιστεύω αντανακλούν και τις θέσεις ολόκληρης της ΠΣΓΑ, προς τον τέως Πρόεδρο Δημήτρη Ταλιαδώρο για το έργο που επιτέλεσε. Περιττό να αναφέρω ότι η παρούσα λογοδοσία, για τη δράση που αναπτύχθηκε τους προηγούμενους μήνες, φέρει σε μεγάλο βαθμό τη δική του σφραγίδα. Εκείνο που θέλω να διαβεβαιώσω τόσο τον ίδιο και τα μέλη της Γραμματείας και του Κ.Δ.Σ. όσο και τα μέλη της ΠΣΓΑ, είναι ότι η συνεργασία μας θα συνεχιστεί με ένα και μοναδικό στόχο. Την προάσπιση των δικαιωμάτων του δημόσιου σχολείου και των εκπαιδευτικών.\nΝα αναφέρω ότι στην υπό λογοδοσία περίοδο το Κ.Δ.Σ. συνήλθε σε εννέα συνεδρίες και η Γραμματεία σε 30 συνεδρίες.\nΤην περίοδο από το Δεκέμβριο του 2012 μέχρι και τον Ιούνιο του 2013 απασχόλησαν την Οργάνωσή μας σημαντικά θέματα. Σταχυολογούμε τα σημαντικότερα και τα παραθέτουμε:\nΟικονομικά μέτρα – Μνημόνιο\nΗ ΟΕΛΜΕΚ συνέχισε να διαδραματίζει σημαντικό ρόλο στις αντιδράσεις εναντίον των μέτρων που προώθησε η κυβέρνηση ελέω Τρόικας σε βάρος των εκπαιδευτικών και των άλλων εργαζομένων.\nΣτο πλαίσιο αυτό, στις 19 Δεκεμβρίου οι εκπαιδευτικοί μέλη της ΟΕΛΜΕΚ κατήλθαμε σε μονόωρη στάση εργασίας διαμαρτυρόμενοι για τα οικονομικά μέτρα.\nΟι αντιδράσεις μας κορυφώθηκαν μετά την υπογραφή του Μνημονίου και το κούρεμα των καταθέσεων. Μάλιστα το Κ.Δ.Σ. της ΟΕΛΜΕΚ σε συνεδρία του στις 21 Μαρτίου 2013 ασχολήθηκε με το όλο θέμα και καλούσε κυβέρνηση και κόμματα να αναλάβουν τις ευθύνες τους και μακριά από οποιαδήποτε κομματικά συμφέροντα ή αντιπαλότητες να καταβάλουν κάθε δυνατή προσπάθεια για εξεύρεση εκείνων των λύσεων, το συντομότερο δυνατό, που να οδηγούν τη χώρα μας σε έξοδο από τα τραγικά αδιέξοδα στα οποία, δυστυχώς βρισκόμαστε.\nΤο κλίμα ανασφάλειας συνεχίζεται λόγω της απειλής για λήψη επιπρόσθετων μέτρων που επικρέμανται ως δαμόκλειος σπάθη πάνω από το κεφάλι μας. Είναι αυτό ακριβώς, που κάνει δεκάδες συναδέλφους, να προχωρούν σε πρόωρη αφυπηρέτηση. Να αναφέρουμε ότι από την 1η Ιουνίου ο μισθός μας θα μειωθεί από 2.3% μέχρι 3.5%, ανάλογα με την κλίμακα, λόγω της αποκοπής για επαναδιορισμό των έκτακτων και συμβασιούχων συναδέλφων και της συνέχισης παροχής της δωρεάν ιατροφαρμακευτικής περίθαλψης. (Για τα θέματα αυτά θα αναφερθούμε με λεπτομέρεια στη συνέχεια.\nΤο θέμα του Μνημονίου απασχόλησε και το ΚΔΣ, το οποίο σε απόφασή του τονίζει: «Το Κ.Δ.Σ. της ΟΕΛΜΕΚ ασχολήθηκε με τις τελευταίες οικονομικές εξελίξεις και την πρόταση για κούρεμα των καταθέσεων. Θεωρεί ότι η οικονομική κατάσταση στην οποία έχει περιέλθει η χώρα μας είναι αναμφισβήτητα τραγική.\nΤο Κ.Δ.Σ. της ΟΕΛΜΕΚ καλεί Κυβέρνηση και Κόμματα, να αναλάβουν τις ευθύνες τους και μακριά από οποιαδήποτε κομματικά συμφέροντα ή αντιπαλότητες να καταβάλουν κάθε δυνατή προσπάθεια για εξεύρεση εκείνων των λύσεων, το συντομότερο δυνατόν, που να οδηγούν τη χώρα μας σε έξοδο από τα τραγικά αδιέξοδα τα οποία, δυστυχώς, βρισκόμαστε.\nΤο Κ.Δ.Σ. της ΟΕΛΜΕΚ καλεί, παράλληλα, τον Κυπριακό Ελληνισμό, λαμβάνοντας υπόψη τις δραματικές εξελίξεις που όλοι βιώνουμε, να αρθεί στο ύψος των περιστάσεων και να στηρίξει σ’ αυτές τις δύσκολες μέρες την οποιαδήποτε απόφαση προκύψει μέσα από τις συλλογικές προσπάθειες που καταβάλλουν κυβέρνηση και Βουλή για το καλό της ημικατεχόμενης πατρίδας μας.»\nΤο Κ.Δ.Σ. αποφάσισε την προσφυγή συναδέλφων στο Ανώτατο τόσο για το συνταξιοδοτικό όσο και για τις αποκοπές μισθών.\nΣτα πλαίσια αυτά είχε συνάντηση με το δικηγόρο Δημοσθένη Στεφανίδη όπου συζητήθηκε το θέμα της συνταγματικότητας / νομιμότητας των νομοθετημάτων που μας επιβλήθηκαν για τους μισθούς και τις συντάξεις.\nΟ κ. Στεφανίδης ως εκπρόσωπος της ΟΕΛΜΕΚ απέστειλε και σχετική επιστολή στην Κοινοβουλευτική Επιτροπή Οικονομικών για το συνταξιοδοτικό.\nΠαράλληλα συνάδελφοι με την οικονομική στήριξη της ΟΕΛΜΕΚ προχώρησαν σε προσφυγές τόσο για το συνταξιοδοτικό όσο και για τις αποκοπές μισθών.\nΕδώ να αναφέρουμε ότι την ανασφάλεια και την όλη κατάσταση επιτείνουν και οι θέσεις του ΔΝΤ που μιλούν για περαιτέρω αύξηση των ωρών διδασκαλίας, αύξηση του αριθμού των μαθητών κατά τμήμα και απόλυση εκατοντάδων μόνιμων εκπαιδευτικών.\nΞεκαθαρίσαμε στον ΥΠΠ ότι είναι απαράδεκτες και εκτός πραγματικότητας οι συγκεκριμένες θέσεις. Όπως μας ενημέρωσε ο ΥΠΠ ήδη το Υπουργείο απέστειλε σχετική επιστολή με την οποία απορρίπτονται αυτές οι απαράδεκτες θέσεις του ΔΝΤ.\nΠροειδοποιήσαμε και προειδοποιούμε ότι αν έστω και ένα ιώτα από τις συγκεκριμένες θέσεις προωθηθεί, τότε η αντίδρασή μας θα είναι δυναμική. Γι’ αυτό επιβάλλεται να είμαστε σε εγρήγορση και πανέτοιμοι να αντιμετωπίσουμε οποιαδήποτε ενέργεια κινείται προς τις θέσεις του ΔΝΤ.\nΗ αύξηση των διδακτικών περιόδων\nΌπως όλοι γνωρίζετε στα πλαίσια της συμφωνίας της προηγούμενης κυβέρνησης με την Τρόικα για σύναψη Μνημονίου υπήρχε πρόνοια για την αύξηση κατά μιας των διδακτικών περιόδων των εκπαιδευτικών. Αυτό θα είχε ως αποτέλεσμα εκατοντάδες συνάδελφοι να παραμείνουν αδιόριστοι.\nΟι τρεις εκπαιδευτικές οργανώσεις αντιδράσαμε με κοινή εκδήλωση διαμαρτυρίας έξω από το Υπουργείο Οικονομικών στις 5 Δεκεμβρίου 2013.\nΠαράλληλα, είχαμε συναντήσεις και επαφές με όλους τους υποψήφιους Προέδρους από τους οποίους πήραμε δέσμευση ότι μετά τις Προεδρικές εκλογές θα έχουν διαβουλεύσεις μαζί μας, πριν ετοιμαστεί πρόταση του Υπουργικού Συμβουλίου για το θέμα.\nΤονίσαμε στους υποψηφίους ότι η υλοποίηση μιας τέτοιας απόφασης θα άφηνε άνεργους εκατοντάδες συναδέλφους, ενώ θα έπληττε ανεπανόρθωτα και την ποιότητα της δημόσιας εκπαίδευσης. Στα πλαίσια αυτά μετά τις προεδρικές εκλογές και την ανάδειξη του Νίκου Αναστασιάδη στην προεδρία της Δημοκρατίας, θέσαμε άμεσα το θέμα.\nΣυγκεκριμένα, σε συγχαρητήρια τηλεγραφήματά μας τόσο προς τον Πρόεδρο της Δημοκρατίας όσο και το νέο Υπουργό Παιδείας θέταμε το συγκεκριμένο θέμα και ζητούσαμε άμεση συνάντηση για συζήτησή του.\nΤο Κ.Δ.Σ. της Οργάνωσης σε συνεδρία του για το θέμα είχε αποφασίσει τα παρακάτω:\nΕπαναβεβαιώνουμε την ξεκάθαρη θέση της ΟΕΛΜΕΚ με την οποία απορρίπτουμε την αύξηση μιας διδακτικής περιόδου στο ωράριο των εκπαιδευτικών και καλούμε τον κύριο Υπουργό Παιδείας να στηρίξει αυτή τη θέση. Υλοποίηση ενός τέτοιου ενδεχομένου, θα οδηγήσει στην ανεργία εκατοντάδες εκπαιδευτικούς και σίγουρα θα πλήξει το επίπεδο της Δημόσιας εκπαίδευσης. Πάγια θέση μας είναι ότι το δημόσιο σχολείο πρέπει να προστατευθεί από οποιεσδήποτε περικοπές και ειδικά από τα μνημονιακά μέτρα.\nΕισηγούμαστε αντί αύξησης κατά μια διδακτική περίοδο, να αποκοπεί το απαιτούμενο ποσό από τον Προϋπολογισμό του ΙΔΑΒΕΠ (Ίδρυμα Διαχείρισης Απογευματινών και Βραδινών Επιμορφωτικών Προγραμμάτων) ο οποίος συνολικά ανέρχεται στα €18 εκατομμύρια ευρώ.\nΤο ΥΠΠ να προχωρήσει στην προσφορά σχεδίου κινήτρων για προαιρετική αφυπηρέτηση εκπαιδευτικών που έχουν ξεπεράσει το 55ο έτος της ηλικίας τους και ιδιαίτερα όλων, όσοι έχουν συμπληρώσει τους 400 μήνες υπηρεσίας. Με το μέτρο αυτό, εκτός του ότι θα μπει νέο αίμα στην Εκπαίδευση, θα προκύψει σημαντική εξοικονόμηση για τα Δημόσια Ταμεία.\nΕισαγωγή λογισμικών ανοικτού τύπου (open source): Αυτή τη στιγμή πληρώνουμε στη Microsoft χαράτσι μερικών δεκάδων εκατομμυρίων ευρώ για αδειοδοτήσεις (licence) σε Windows και Office. Με την εισαγωγή των δωρεάν λογισμικών, όπως open office και linux τα οποία πληροφοριακά χρησιμοποιούνται στον ευρωπαϊκό χώρο, μπορούν να εξοικονομηθούν δεκάδες εκατομμυρίων.\nΚαλούμε τον Πρόεδρο της Δημοκρατίας με βάση και την προεκλογική δέσμευσή του, να επαναδιαπραγματευθεί τη σχετική πρόνοια του Μνημονίου».\nΎστερα από επανειλημμένα διαβήματά μας είχαμε συναντήσεις με το νέο ΥΠΠ Κυριάκο Κενεβέζο για συζήτηση του θέματος.\nΣε συναντήσεις στις οποίες παρευρίσκοντο και οι άλλες δυο εκπαιδευτικές οργανώσεις ΠΟΕΔ και ΟΛΤΕΚ συζητήθηκε το θέμα της αύξησης κατά μία των διδακτικών περιόδων.\nΟ ΥΠΠ πρότεινε κλιμακωτή αποκοπή στους μισθούς των εκπαιδευτικών από 0.8% μέχρι 2% και κατάργηση των δυο ωρών που είχαν οι εκπαιδευτικοί κατά τη μετακίνησή τους σε δυο εκπαιδευτικές περιφέρειες.\nΤονίζω με τον πιο κατηγορηματικό τρόπο ότι στις συναντήσεις δεν τέθηκε θέμα αλλαγής του ωραρίου εργασίας των συναδέλφων που εργάζονταν στα Εσπερινά.\nΤο θέμα τέθηκε στην τελευταία συνάντηση από τον ΥΠΠ, στα πλαίσια πακέτου μέτρων ως αντιστάθμισμα για τη μη εφαρμογή της μιας επιπρόσθετης διδακτικής ώρας.\nΜάλιστα η πρόταση τέθηκε ενώπιόν μας ως πακέτο και είχαμε στενά χρονικά πλαίσια να αποφασίσουμε. Συγκεκριμένα, είχαμε τη συνάντηση το πρωί του Σαββάτου και το μεσημέρι ο Υπουργός θα είχε τελική συνάντηση με τους εκπροσώπους του Υπουργείου Οικονομικών και της Τρόικας για τη λήψη τελικής απόφασης.\nΚατά συνέπεια, τα όσα ακούστηκαν εκ των υστέρων ότι η ΟΕΛΜΕΚ συζήτησε και συμφώνησε τη σχετική πρόνοια δεν ανταποκρίνονται στην πραγματικότητα.\nΠέραν της κλιμακωτής εισφοράς από 0.8% μέχρι 2% επί του μισθού μας που ξεκίνησε από την 1/6/2013 θα ληφθούν άλλα τέσσερα μέτρα με τη νέα χρονιά. Αυτά είναι:\n1). Μείωση του αριθμού των αποσπασμένων εκπαιδευτικών ώστε να επιστρέψουν περισσότεροι στο σχολείο και να καλυφθούν μεγαλύτερες ανάγκες.\n2). Αλλαγή του τρόπου υπολογισμού των ωρών διδασκαλίας στα νυχτερινά σχολεία. Μέχρι σήμερα, οι εκπαιδευτικοί που εργάζονται στα Εσπερινά πληρώνονται τη μια ώρα διδασκαλίας μιάμιση, επειδή εργάζονται βράδυ. Τώρα χάνεται η μισή ώρα που είχαν ως πλεονέκτημα.\n3). Χάνονται τα ωφελήματα (δυο ώρες εβδομαδιαίως) που έχουν σήμερα οι εκπαιδευτικοί που μετακινούνται σε δυο εκπαιδευτικές περιφέρειες.\n4). Αναστολή του θεσμού του μέντορα στο πρόγραμμα της προϋπηρεσιακής επιμόρφωσης.\nΠεριττό να αναφέρω ότι οι κίνδυνοι να παραμείνουν αδιόριστοι συνάδελφοι υφίσταται και γι αυτό συνεχίζουμε τις προσπάθειες, για να αποφευχθεί αυτό. Το θεωρούμε ως Οργάνωση ως θέμα ύψιστης προτεραιότητας και καλούμε το ΥΠΠ να υλοποιήσει τις υποσχέσεις που έδωσε ότι οι συνάδελφοι έκτακτοι και συμβασιούχοι θα διοριστούν τον ερχόμενο Σεπτέμβριο.\nΤο θέμα σίγουρα δυσκολεύει και η απόφαση της Βουλής να προχωρήσει σε παγοποίηση των προαγωγών (Αναφορά θα κάνουμε στη συνέχεια).\nΝα αναφέρουμε ότι το πρόβλημα συζητήθηκε και σε συσκέψεις με την επιτροπή και εκπροσώπους των συμβασιούχων με τους οποίους είμαστε σε συνεχή επαφή.\nΌπως γνωρίζετε στα πλαίσια των μέτρων της Τρόικας καταργείται η δωρεάν ιατροφαρμακευτική περίθαλψη προς τους κρατικούς υπαλλήλους.\nΑπό την πρώτη στιγμή η ΟΕΛΜΕΚ πρωτοστάτησε για συντονισμό όλων των οργανώσεων των κρατικών υπαλλήλων ώστε να αποτραπεί αυτή η δυσμενής εξέλιξη. Το θέμα συζητήθηκε σε πανσυνδικαλιστικές συσκέψεις.\nΣτις 8 του Γενάρη πραγματοποιήθηκε συνάντηση των οργανώσεων ΠΑΣΥΔΥ, ΟΕΛΜΕΚ και ΠΟΕΔ με τους Υπουργούς Οικονομικών και Υγείας για συζήτηση του θέματος της ιατροφαρμακευτικής περίθαλψης των κρατικών υπαλλήλων.\nΚατατέθηκε η έντονη αντίθεση των Συνδικαλιστικών Οργανώσεων στην κατάργηση του σημαντικού δικαιώματος των δημοσίων υπαλλήλων για δωρεάν ιατροφαρμακευτική περίθαλψη. Θέσαμε μια σειρά επιχειρημάτων που καταδεικνύουν ότι με την κατάργηση της δωρεάν ιατροφαρμακευτικής περίθαλψης δεν θα υπάρξει επί της ουσίας εξοικονόμηση χρημάτων. Μετά από έντονη συζήτηση ο Υπουργός Οικονομικών δεσμεύτηκε να ξαναθέσει το θέμα στις διαπραγματεύσεις με την Τρόικα, θέση με την οποία συμφώνησε και η Υπουργός Υγείας. Η συμμετοχή των εκπαιδευτικών οργανώσεων έγινε με πρωτοβουλία της ΟΕΛΜΕΚ.\nΤο Κ.Δ.Σ. σε επανειλημμένες συνεδρίες του ασχολήθηκε με το θέμα και ξεκαθάριζε ότι είναι απαράδεκτη η κατάργηση της ιατροφαρμακευτικής περίθαλψης, κάτι που είναι ευθύνη και καθήκον του εργοδότη.\nΣτις 18 Απριλίου η ΟΕΛΜΕΚ παρευρέθη σε συνεδρία της κοινοβουλευτικής Επιτροπής Υγείας για συζήτηση σχετικού νομοσχεδίου για την ιατροφαρμακευτική περίθαλψη. Η βασική πρόνοια του νομοσχεδίου προνοούσε την εισφορά των δημοσίων υπαλλήλων σε ποσοστό 1,5% επί του ακαθάριστου εισοδήματος για διατήρηση του δικαιώματος της ιατροφαρμακευτικής περίθαλψης.\nΑυτό θα ισχύει μέχρι και την εφαρμογή του ΓΕΣΥ. Η αποκοπή του 1.5% ξεκίνησε από την 1η Ιουνίου του 2013.\nΠαγοποίηση θέσεων προαγωγής και διαδικασίας μονιμοποίησης\nΜε απόφαση της Βουλής, ύστερα από πρόταση του ΔΗΣΥ, παγοποιήθηκε η διαδικασία προαγωγών στη δημόσια και στην ευρύτερη δημόσια υπηρεσία, καθώς και μονιμοποίησης των συναδέλφων (και αυτό τη στιγμή που είχε αποφασιστεί να προωθηθεί η μονιμοποίηση 179 συναδέλφων).\nΑυτό δημιουργεί σοβαρά προβλήματα, ειδικά στην εκπαίδευση, όπου η διαδικασία προαγωγής βρισκόταν σε εξέλιξη και ήδη οι μισοί συνάδελφοι πήραν τις προαγωγές τους.\nΔεν προήχθησαν 136 συνάδελφοι των εξής ειδικοτήτων: (Φιλόλογοι 55, Μαθηματικοί 18, Θεολόγοι 12, Φυσικοί 8, Αγγλικοί 16, Φυσικής Αγωγής 14, Τέχνης 3, Σχεδιασμού και Τεχνολογίας 5 και Οικιακής Οικονομίας 5). Επίσης δεν έγιναν οι προαγωγές για 4 Β.Δ.Α. Η προαγωγή δεν ισχύει ούτε για τους 26 συναδέλφους των οποίων τα ονόματα αναρτήθηκαν στην ιστοσελίδα της ΕΕΥ, αλλά δεν πήραν τη σχετική επιστολή αποδοχής της προαγωγής εξ υπαιτιότητας της ΕΕΥ.\nΗ παγοποίηση της διαδικασίας σε συνδυασμό με τις πρόωρες αφυπηρετήσεις που ακολούθησαν και συνεχίζονται, θα δημιουργήσουν σοβαρά προβλήματα στη διοικητική στελέχωση των δημόσιων σχολείων τον ερχόμενο Σεπτέμβριο.\nΣτις 17 Απριλίου 2013, σε συνεδρία της Επιτροπής Οικονομικών της Βουλής καταθέσαμε την έντονη διαφωνία μας στην πρόταση.\nΠαράλληλα, τονίσαμε ότι είναι το λιγότερο ανέντιμο, από τη μια να γίνονται αποκοπές στους μισθούς μας, για να μη μείνουν αδιόριστοι συνάδελφοι και από την άλλη να προωθούνται αποφάσεις με τις οποίες θα μείνουν αδιόριστοι 28 – 30 εκπαιδευτικοί.\nΠροτείναμε να γίνουν οι προαγωγές και να μη δοθούν οι προσαυξήσεις, αλλά και αυτή η εισήγησή μας δεν έγινε αποδεκτή.\nΤην αρνητική αυτή εξέλιξη καταγγείλαμε σε κοινή ανακοίνωση με την ΟΛΤΕΚ.\nΜεταξύ άλλων τονίζαμε στην ανακοίνωσή μας και τα παρακάτω:\n«ΣΟΒΑΡΟΤΑΤΟ πλήγμα για το δημόσιο σχολείο αποτελεί η απόφαση της Βουλής να προχωρήσει σε παγοποίηση των προαγωγών ακόμη και αυτών που βρίσκονταν σε εξέλιξη. Η απόφαση θα δημιουργήσει καίρια πλήγματα στη λειτουργία των σχολείων από τον ερχόμενο Σεπτέμβρη.\n»Ως εκπαιδευτικές οργανώσεις καταγγέλλουμε την ενέργεια αυτή της Βουλής η οποία αποσκοπεί στον εντυπωσιασμό και αποπροσανατολισμό της κοινής γνώμης και όχι στην αντιμετώπιση του σοβαρού προβλήματος της οικονομικής κρίσης.\n»Η οικονομική κρίση, και αυτό έπρεπε να το γνωρίζουν πολύ καλά οι εκπρόσωποι του λαού, δεν λύνεται με αποσπασματικούς και πρόχειρους σχεδιασμούς και αποφάσεις, αλλά με ολοκληρωμένο σχεδιασμό.\nΑν πράγματι εκείνο που τους ενδιέφερε ήταν η εξοικονόμηση χρημάτων (αλήθεια γιατί δεν μας λένε το ακριβές ποσό της εξοικονόμησης από την απόφασή τους), γιατί δεν αποδέκτηκαν τις προτάσεις μας για άλλες εξοικονομήσεις; Γιατί ακόμα δεν αποδέκτηκαν να συζητήσουν και άλλες εισηγήσεις που υπέβαλαν οι εκπαιδευτικές οργανώσεις για εξοικονομήσεις;\n»Είναι φανερό, καταλήγαμε στην ανακοίνωσή μας, ότι εκείνο που επιδιώκουν είναι να πλήξουν τους εκπαιδευτικούς και το δημόσιο σχολείο και να ξέρουν ότι σ’ αυτή τους την ενέργεια θα μας βρουν αντιμέτωπους».\nΤο θέμα απασχόλησε και συνεδρίες του Κ.Δ.Σ. της Οργάνωσης. Σε ανακοίνωση που εκδόθηκε μετά από συνεδρία που πραγματοποιήθηκε στις 25 Απριλίου 2013 γνωστοποιούντο οι αποφάσεις που λήφθησαν, που ήταν οι παρακάτω:\n«Η απόφαση πλήττει καίρια τη Δημόσια Εκπαίδευση και θα δημιουργήσει σοβαρότατα προβλήματα στην όλη λειτουργία και\nστελέχωση των δημόσιων σχολείων από τον ερχόμενο Σεπτέμβρη.\n»Ιδιαίτερα καταστρατηγείται κάθε έννοια έννομης τάξης με τη μη εφαρμογή της προαγωγής των 26 συναδέλφων που παρουσιάστηκαν ενώπιον της ΕΕΥ και αφού κρίθηκαν ότι προάγονται ανακοινώθηκε η προαγωγή τους στην ιστοσελίδα της.\n»Οι παγοποιηθείσες θέσεις είναι απαραίτητες για την εκπαίδευση και ειδικά για την εύρυθμη λειτουργία των σχολείων από τον ερχόμενο Σεπτέμβρη. Κατά συνέπεια, Βουλή και Κυβέρνηση πρέπει να προχωρήσουν άμεσα στην αποπαγοποίησή τους, ώστε να προχωρήσει απρόσκοπτα η διαδικασία προαγωγών».\nΣτα πλαίσια των μέτρων αντίδρασης λήφθηκαν οι παρακάτω αποφάσεις:\nΝα ζητήσουμε συνάντηση με τον ΥΠΠ και να απαιτήσουμε να δρομολογήσει τη διαδικασία εξαίρεσης από την παγοποίηση των θέσεων της Εκπαίδευσης, αφού όλοι αναγνωρίζουν ότι η παιδεία πρέπει να έχει ξεχωριστή αντιμετώπιση.\nΝα επιδιώξουμε συνάντηση με τον Πρόεδρο της Δημοκρατίας, για να του αναλύσουμε την όλη κατάσταση και να ζητήσουμε τη στήριξή του.\nΝα μην αποδεκτούμε να γίνει ανάθεση καθηκόντων σε εκπαιδευτικούς από τον ερχόμενο Σεπτέμβρη, για να καλύψουν τις τεράστιες ανάγκες που θα δημιουργηθούν μέσα στα σχολεία.\nΗ Ο.Ε.Λ.Μ.Ε.Κ. για να δείξει την καλή θέλησή της τονίζει ότι είναι διατεθειμένη να αποδεκτεί να γίνουν οι προαγωγές, έστω και χωρίς τη μισθολογική διαφοροποίηση, ώστε να στελεχωθούν έγκαιρα τα σχολεία.\nΣτα πλαίσια των ενεργειών αντίδρασής μας να διεκδικήσουμε και νομικά τη δικαίωση των επηρεαζόμενων εκπαιδευτικών.\nΤέλος, απαιτούμε να εξαιρεθεί από την παγοποίηση η διαδικασία για μονιμοποίηση των συμβασιούχων συναδέλφων που είναι διορισμένοι έναντι μόνιμων αναγκών της εκπαίδευσης. Η συγκεκριμένη απόφαση προκαλεί κατάφορες αδικίες».\nΤο θέμα της παγοποίησης τόσο της διαδικασίας προαγωγών όσο και μονιμοποίησης των συναδέλφων, συζητήθηκε σε δυο συνεδρίες με τον ΥΠΠ.\nΠροειδοποιήσαμε τον ΥΠΠ ότι η εξέλιξη αυτή θα δημιουργήσει σοβαρά προβλήματα στην εύρυθμη λειτουργία των σχολείων, από τον ερχόμενο Σεπτέμβρη και τον καλούσαμε να προωθήσει πρόταση προς το Υπουργικό Συμβούλιο με την οποία να ζητείται εξαίρεση της εκπαίδευσης από την παγοποίηση. Ο Υπουργός Παιδείας και Πολιτισμού δεσμεύτηκε μόνο για τις 26 θέσεις. Παρά τις πιέσεις μας δεν δεσμεύτηκε για τις υπόλοιπες 136, που θα αυξηθούν κατά πολύ λόγω των πρόωρων αφυπηρετήσεων.\nΗ τελευταία ενημέρωση που έχουμε είναι η αποστολή σχετικής επιστολής από τους Υπουργούς Οικονομικών και Παιδείας προς την ΕΕΥ. Αναμένουμε όμως την άμεση υλοποίηση της δέσμευσης του Υπουργού Παιδείας για τους 26 συναδέλφους, τη στιγμή που πλησιάζει η εκπνοή των 75 ημερών που προνοεί η νομοθεσία για προσφυγή. Αν δεν δοθεί πολιτική λύση στο θέμα θα πρέπει οι συνάδελφοι να προσφύγουν στη δικαιοσύνη πάντα με τη στήριξη της ΟΕΛΜΕΚ και είμαστε βέβαιοι ότι θα δικαιωθούν.\nΤο ίδιο ισχύει και για τους 136 συναδέλφους οι οποίοι στις 18 Ιουνίου είχαν στο Λύκειο Δασούπολης στη Λευκωσία συνάντηση με τη νομική σύμβουλο της Οργάνωσης.\nΑναλυτικά – Ωρολόγιο Πρόγραμμα\nΠαραμένουν σε εκκρεμότητα τα δύο αυτά θέματα που άπτονται της ομαλής λειτουργίας των σχολείων. Παρά τα επανειλημμένα διαβήματά μας, ο ΥΠΠ δεν μας ξεκαθάρισε τι θα γίνει με τα Αναλυτικά Προγράμματα και κατά πόσο θα συνεχιστεί η πιλοτική εφαρμογή του νέου Ωρολόγιου Προγράμματος που εφαρμόστηκε τη σχολική χρονιά πιλοτικά σε τέσσερα σχολεία, σε παγκύπρια κλίμακα.\nΜέλη της Γραμματείας επισκέφθηκαν στις 12 Απριλίου το Γυμνάσιο Πέρα Χωρίου Νήσου, όπου εφαρμόστηκε πιλοτικά το νέο Ωρολόγιο. Συνομίλησαν με τους συναδέλφους και ενημερώθηκαν για τις εμπειρίες τους αλλά και τα προβλήματα που παρουσιάστηκαν από την πιλοτική εφαρμογή του νέου Ωρολόγιου Προγράμματος.\nΤονίζουμε ότι τα δύο αυτά θέματα άπτονται της ομαλής λειτουργίας των σχολείων από τον ερχόμενο Σεπτέμβρη και γι’ αυτό επαναλαμβάνουμε το αίτημά μας για συζήτησή τους και ξεκαθάρισμα των προθέσεων του ΥΠΠ.\nΠαράλληλα, ξεκαθαρίζουμε ότι δε θα δεχθούμε οτιδήποτε που έρχεται σε αντίθεση με διαχρονικές θέσεις της ΟΕΛΜΕΚ.\nΚεντρική θέση της Οργάνωσής μας είναι ότι απαραίτητες προϋποθέσεις, για να προχωρήσουμε στην εφαρμογή των νέων αναλυτικών προγραμμάτων είναι: Να προηγηθεί η σχετική επιμόρφωση των εκπαιδευτικών, να συμφωνηθεί το νέο Ωρολόγιο Πρόγραμμα και τα Προγράμματα Σπουδών και να ετοιμαστεί/συμφωνηθεί το νέο διδακτικό υλικό που θα χρησιμοποιηθεί στη διδακτική πράξη. Δυστυχώς, οι βασικές αυτές παιδαγωγικές και ορθολογιστικές θέσεις δεν εφαρμόζονται πλήρως. Παράλληλα, θέση της Οργάνωσής μας είναι η συμμετοχή της σε κάθε όργανο που θα δημιουργηθεί για το θέμα των Αναλυτικών Προγραμμάτων.\nΧαιρετίσαμε την απόφαση του ΥΠΠ να προχωρήσει στην κατάργηση του ΙΔΑΒΕΠ, αλλά το θέμα της εργοδότησης των εκπαιδευτικών στα ΚΙΕ παραμένει σε εκκρεμότητα.\nΣε σύσκεψη που έγινε στο ΥΠΠ στην παρουσία της Γεν. Διευθύντριας του ΥΠΠ, των Εκπαιδευτικών Οργανώσεων και των συνδικαλιστικών οργανώσεων ΣΕΚ και ΠΕΟ για το θέμα των προσλήψεων στα ΚΙΕ, Επιμορφωτικά, Νυκτερινά Μαθήματα Τεχνικών, κ.ά. από το Σεπτέμβριο του 2013. ΣΕΚ και ΠΕΟ ζήτησαν να επαναπροσληφθούν στα πιο πάνω όλα τα μέλη τους από το Σεπτέμβριο του 2013. Η ΟΕΛΜΕΚ υποστήριξε, παρά τις διαφωνίες της με τη σύσταση του Φορέα, ότι θα πρέπει να υπάρξει νέα προκήρυξη όλων των θέσεων και οι προσλήψεις να γίνουν από μηδενική βάση. Επιχειρήματα: Η προκήρυξη πέρσι ήταν για ένα χρόνο και αν το Υπουργείο Παιδείας και Πολιτισμού προχωρήσει, παρά τη διαφωνία της ΟΕΛΜΕΚ στην εφαρμογή της συμφωνίας Κυβέρνησης – Τρόικα για αύξηση των διδακτικών περιόδων των εκπαιδευτικών κατά μία περίοδο αλλάζει ριζικά το σκηνικό των άνεργων εκπαιδευτικών.\nΌπως είναι γνωστό, οι τρεις Εκπαιδευτικές Οργανώσεις στα πλαίσια των μέτρων αντίδρασης προσφύγαμε και σε δικηγόρο, τον κ. Ανδρέα Αγγελίδη και στείλαμε και σχετικό έγγραφο στην Γεν. Διευθύντρια του ΥΠΠ αλλά δεν πήραμε απάντηση στα ερωτήματα που θέσαμε.\nΝα αναφέρουμε ότι στις 25 Φεβρουαρίου 2013 η Γεν. Διευθύντρια του ΥΠΠ κάλεσε τις συντεχνίες ΣΕΚ και ΠΕΟ για συζήτηση του θέματος της υπογραφής συλλογικής σύμβασης των εργαζομένων στα ΚΙΕ, χωρίς να ενημερωθεί η ΟΕΛΜΕΚ.\nΔιαμαρτυρηθήκαμε έντονα και τελικά η συνάντηση αναβλήθηκε και ορίστηκε να γίνει μετά τις Προεδρικές εκλογές.\nΕνώ συμφωνούμε με την πρόταση του ΥΠΠ για κατάργηση του ΙΔΑΒΕΠ, όπως και οι άλλες δύο εκπαιδευτικές υπηρεσίες, διαφωνούμε με την αγορά υπηρεσιών, όπως την εξήγγειλε ο ΥΠΠ, γιατί ένα τέτοιο ενδεχόμενο θα οδηγήσει σε απώλεια ωφελημάτων από τους συναδέλφους που θα απασχολούνται στα ΚΙΕ (επίδομα ανεργίας κ.ά).\nΞεκάθαρη θέση μας είναι οι προσλήψεις στα ΚΙΕ θα πρέπει να γίνουν με μοριοδότηση και διαφανείς διαδικασίες, με βάση τον κατάλογο διοριστέων, ώστε να απασχοληθούν στα ΚΙΕ οι πραγματικοί άνεργοι.\nΤο θέμα τέθηκε σήμερα και στην Επιτροπή Παιδείας της Βουλής.\nΌπως γνωρίζετε στις 12 Σεπτεμβρίου 2012 το ΥΠΠ μας έδωσε νέα πρόταση για το σύστημα διορισμού στην εκπαίδευση. Το σύστημα προβλέπει τη δημιουργία δύο καταλόγων για μια μεταβατική περίοδο δέκα ετών.\nΗ νέα κυβέρνηση δεν μας έχει καλέσει για συζήτηση του θέματος ούτε μας ξεκαθάρισε αν ισχύει και αν την δεσμεύει η νέα πρόταση.\nΗ θέση της ΟΕΛΜΕΚ είναι ξεκάθαρη. Όπως τονίζαμε και στη λογοδοσία του ΚΔΣ τον περασμένο Δεκέμβρη, δεν αποδεχόμαστε τη συζήτηση του νέου συστήματος διορισμού, εφόσον δεν διασφαλιστεί πρώτα ο διορισμός των 950 συναδέλφων, οι οποίοι ολοκλήρωσαν το πρόγραμμα Προϋπηρεσιακής Επιμόρφωσης. Θεωρούμε ότι η Πολιτεία με την πρόσκληση των συναδέλφων αυτών να παρακολουθήσουν το Πρόγραμμα Προϋπηρεσιακής Επιμόρφωσης έχει δεσμευτεί ηθικά να τους προσλάβει. Η Οργάνωσή μας διαφωνεί επίσης με την καθιέρωση γραπτών εξετάσεων για την πρόσληψη των εκπαιδευτικών, γιατί δεν θεωρεί ότι είναι το καθοριστικό κριτήριο για το αν είναι κάποιος κατάλληλος ή όχι για να γίνει εκπαιδευτικός. Η Οργάνωσή μας κατέθεσε τις απόψεις της στο Συμβούλιο Δημοτικής και Μέσης, το οποίο συνήλθε στις 29 Οκτωβρίου 2012 και ζήτησε να προσκληθεί στο Συμβούλιο Παιδείας, όταν και αν συγκληθεί. Η θέση της Οργάνωσης μας για την\nπροτεραιότητα διορισμού των εκπαιδευτικών που έχουν κάνει την Προϋπηρεσιακή Επιμόρφωση αντικρίστηκε θετικά από όλα τα πολιτικά κόμματα. Ο Υπουργός Παιδείας δεσμεύθηκε στη σύσκεψη αυτή εντός δύο ημερών να καταθέσει αναθεωρημένη πρόταση, η οποία μέχρι σήμερα δεν κατατέθηκε.\nΗ Οργάνωσή μας δεν θεωρεί σίγουρα το υπάρχον σύστημα διορισμού στην εκπαίδευση αξιοκρατικό, αλλά όπως ομολογεί και το Υπουργείο Παιδείας είναι ένα σύστημα αντικειμενικό, το οποίο δεν δέχεται παρεμβάσεις από κανένα.\nΗ διαφωνία της Οργάνωσής μας με την πρόταση του Υπουργείου Παιδείας είναι ακόμη πιο έντονη, μετά την υιοθέτηση των μνημονιακών περικοπών στην παιδεία, οι οποίες έχουν περιορίσει δραστικά τις θέσεις εργασίας στην Εκπαίδευση.\nΑπό τον περασμένο Σεπτέμβρη, όπως γνωρίζετε έχουμε στα χέρια μας και νέα αναθεωρημένη πρόταση για την αξιολόγηση των εκπαιδευτικών.\nΔεν έγινε οποιαδήποτε συζήτηση για το θέμα με τον νέο ΥΠΠ. Όπως είναι γνωστό με επιστολή μας στον τέως ΥΠΠ τονίζαμε ότι «δεν θα προσέλθουμε σε συζήτηση για το Σχέδιο Αξιολόγησης, αν δεν λυθεί προηγουμένως το πρόβλημα της αξιολόγησης των καθηγητών Σχεδιασμού / Τεχνολογίας».\nΕπαναλαμβάνουμε και σήμερα ότι η Οργάνωσή μας πιστεύει ότι απαιτείται το συντομότερο δυνατόν να θεσμοθετηθεί ένα νέο σύστημα αξιολόγησης το οποίο θα προωθεί την αξιοκρατία, θα εδράζεται σε αντικειμενικά και μετρήσιμα κριτήρια και θα καταργεί τη σημερινή αναχρονιστική μορφή του επιθεωρητή με ό,τι αυτό συνεπάγεται. Βασική προϋπόθεση της Οργάνωσής μας είναι ότι το τελικό κείμενο για να προχωρήσει προς τελική έγκριση είναι να υπάρχει η συναίνεση των Εκπαιδευτικών Οργανώσεων. Το τελικό κείμενο της Αξιολόγησης θα τεθεί ενώπιον της Π.Σ.Γ.Α. για έγκριση.\nΠαρά τις δεσμεύσεις του τέως ΥΠΠ το θέμα παραμένει σε εκκρεμότητα. Γι’ αυτό και ως μέτρο αντίδρασης αρνηθήκαμε να μπούμε σε συζήτηση για το νέο σχέδιο αξιολόγησης.\nΤο θέμα τέθηκε και στο νέο ΥΠΠ και δεσμεύτηκε, αφού ενημερωθεί να μας καλέσει σε συζήτηση. Ήδη έχει διευθετηθεί στις 12 Ιουλίου 2013 και συνάντηση του Συνδέσμου Σχεδιασμού και Τεχνολογίας με τον ΥΠΠ για συζήτηση του θέματος.\nΕλπίζουμε ότι, επιτέλους, ένα απλό θέμα που μας απασχολεί εδώ και 10 και πλέον χρόνια θα βρει τη λύση του.\nΣτην αντίθετη περίπτωση θα δούμε σε συνεργασία με το Σύνδεσμο πώς θα αντιδράσουμε.\nΟι εξωδιδακτικές ώρες των μουσικών\nΕπιτέλους, ύστερα από πολλές και πολύωρες συσκέψεις το ΥΠΠ δέχθηκε τις εισηγήσεις της ΟΕΛΜΕΚ και του Συνδέσμου Καθηγητών Μουσικής και το θέμα έχει επιλυθεί οριστικά.\nΉδη έχει σταλεί και σχετική εγκύκλιος στους Επαρχιακούς Επιθεωρητές με τη συμφωνία, για να υπολογίζουν τις ώρες στα πλαίσια στελέχωσης των σχολείων.\nΟι συνάδελφοι θα έχουν πέντε ώρες για χορωδία και ορχήστρα και μια ώρα στα περιφερειακά σχολεία όπου θα λειτουργεί μπάντα.\nΤο όνειρο εξήντα χρόνων για την απόκτηση ιδιόκτητου οικήματος άρχισε, επιτέλους, να παίρνει σάρκα και οστά με την κατάθεση του θεμέλιου λίθου από τον Πρόεδρο της Δημοκρατίας στις 7 Ιουνίου 2013.\nΗ προσφορά κατακυρώθηκε στην εταιρεία ZEMCO. Για τις μηχανολογικές εγκαταστάσεις η προσφορά κατακυρώθηκε στην Condair, για τις ηλεκτρολογικές εγκαταστάσεις στην K.S. SOCRATOUS και για τον ανελκυστήρα στην OTIS.\nΤο χρονοδιάγραμμα αποπεράτωσης των εργασιών λήγει το Μάη του 2014.\nΘέλω με την ευκαιρία να ευχαριστήσω την Αντιπρόεδρο Άλκηστη Βαρνάβα που έχει την ευθύνη για την όλη παρακολούθηση της εκτέλεσης του έργου και όλους όσοι εργάστηκαν για να προχωρήσει η υλοποίηση του σημαντικού αυτού έργου για την Οργάνωσή μας.\nΌπως γνωρίζετε εξαιτίας των συντονισμένων προσπαθειών μας με τις άλλες δυο εκπαιδευτικές οργανώσεις, τα Υπουργεία Παιδείας και Εξωτερικών, τους Ευρωβουλευτές μας και την Επίτροπο Παιδείας Αντρούλα Βασιλείου καταφέραμε να ακυρώσουμε συνέδριο που προγραμμάτιζε η ETUCE στην κατεχόμενη Αμμόχωστο, τον περασμένο Σεπτέμβρη.\nΗ ETUCE επανήλθε και προγραμμάτισε τη διεξαγωγή του ίδιου συνεδρίου για τον περασμένο Μάη.\nΞεκινήσαμε τις ενέργειες και αντιδράσεις μας, πάλι σε συνεργασία με τους φορείς που προανέφερα. Πετύχαμε Οργανώσεις, όπως η ΟΛΜΕ να μη συμμετέχουν στο συνέδριο αυτό.\nΔυστυχώς, όμως η ETUCE με επικεφαλής το Γραμματέα της αγνόησε τα διαβήματα και εκκλήσεις μας και προχώρησε στην πραγματοποίηση του συνεδρίου.\nΑρνηθήκαμε, όπως και οι άλλες δυο εκπαιδευτικές οργανώσεις, τη συμμετοχή μας στο συνέδριο και καταγγείλαμε την απαράδεκτη ενέργεια της ETUCE που ουσιαστικά αποτελεί έμμεση αναγνώριση του ψευδοκράτους.\nΗ εξέλιξη αυτή επαναφέρει στο προσκήνιο την αναγκαιότητα υλοποίησης παλαιότερης εισήγησής μας για τη δημιουργία Γραφείου Διεθνών Σχέσεων της Οργάνωσής μας, το οποίο θα συνεργάζεται με όλες τις διεθνείς οργανώσεις και τα Υπουργεία Παιδείας και Πολιτισμού.\nΜόνο με συνεχή και συντονισμένη δουλειά θα καταφέρουμε να αντιμετωπίσουμε τη φιλοτουρκική πολιτική που ακολουθεί αυτή τη στιγμή η ηγεσία της ETUCE.\nΜετείχαμε σε συσκέψεις στη Βουλή και στο Υπουργείο Παιδείας για αντιμετώπιση των προβλημάτων που οδήγησε η οικονομική κρίση με την υπερβολική αύξηση του αριθμού των άπορων παιδιών μέσα στα σχολεία.\nΕκτός από τις €60,000 που δώσαμε για τα άπορα παιδιά, η φιλανθρωπική συνεισφορά των συναδέλφων μέσα στα σχολεία συνεχίζεται πάνω σε καθημερινή βάση.\nΜε την ευκαιρία αυτή θέλω να εκφράσω τις θερμές ευχαριστίες της Οργάνωσης για σημαντική συνεισφορά των συναδέλφων στην αντιμετώπιση του σημαντικού αυτού κοινωνικοοικονομικού προβλήματος που ταλανίζει τα σχολεία μας.\nΠρόβλημα καθηγητών Τέχνης\nΣοβαρό πρόβλημα συνεχίζει να υπάρχει με το διορισμό καθηγητών στην Τεχνική Εκπαίδευση για τη διδασκαλία του μαθήματος των Γραφικών Τεχνών, ενέργεια που αν συνεχιστεί, θα δημιουργήσει πρόβλημα με το διορισμό των συναδέλφων καθηγητών Τέχνης.\nΠροβαίνουμε σε συντονισμένες ενέργειες με το Σύνδεσμο Καθηγητών Τέχνης τόσο προς το Υπουργείο Παιδείας όσο και προς άλλες κατευθύνσεις, ενώ έγιναν και προσφυγές στο Δικαστήριο.\nΗ κατάσταση είναι δύσκολη και θα δούμε πώς θα αντιδράσουμε, αν συνεχιστεί η αδιαφορία από πλευράς ΥΠΠ.\nΕκδόσεις της ΟΕΛΜΕΚ\nΠροχωρήσαμε στην έκδοση του περιοδικού ΠΑΡΟΥΣΙΑ και του δεύτερου τεύχους της εφημερίδας μας «ΤΟ ΒΗΜΑ».\nΔιανεμήθηκαν στα σχολεία και οι εντυπώσεις που άφησαν είναι εξαιρετικές.\nΉδη ξεκίνησε η διαδικασία για την έκδοση του νέου τεύχους του περιοδικού «ΠΑΡΟΥΣΙΑ» και της εφημερίδας μας.\nΗ επόμενη έκδοση του περιοδικού τοποθετείται στο τέλος του 2013 και της εφημερίδας μας μέσα στον ερχόμενο Οκτώβριο.\nΘέλω με την ευκαιρία να ευχαριστήσω τα μέλη της συντακτικής ομάδας αλλά και όλους όσοι εργάστηκαν για τις δυο εκδόσεις.\nΑναβολή εκδρομών – κατασκήνωσης.\nΛόγω της οικονομικής κρίσης το Κ.Δ.Σ. αποφάσισε την αναστολή της διοργάνωσης για φέτος της κατασκήνωσης που διοργανώναμε για τα παιδιά συναδέλφων αλλά και των θερινών εκδρομών.\nΤο ΥΠΠ μας επέδωσε πρόταση για αναθεώρηση κάποιων από τις εκπαιδευτικές περιφέρειες. Για το σκοπό αυτό πραγματοποιήσαμε συνάντηση με τους Επαρχιακούς Επιθεωρητές. Παρόμοια συνάντηση θα πραγματοποιήσουμε και με την ΕΕΥ, πριν την οριστική λήψη απόφασης. Θέση μας είναι ότι το θέμα θα πρέπει να εξεταστεί στα πλαίσια της οργάνωσης της νέας σχολικής χρονιάς.\nΠροβλήματα παρουσιάστηκαν με τις άδειες που έχουν δικαίωμα να παίρνουν οι εκπαιδευτικοί. Ευθύνη φέρει το ΥΠΠ, αλλά, δυστυχώς, και κάποιοι συνάδελφοι Διευθυντές.\nΓια συζήτηση του θέματος πραγματοποιήσαμε στις 29 Απριλίου 2013 συνάντηση με τη ΔΜΕ.\nΤα προβλήματα συνεχίζουν να υφίστανται και σύντομα αναμένουμε να πραγματοποιηθεί νέα συνάντηση με το ΥΠΠ για ξεκαθάρισμα του θέματος.\nΜετείχαμε σ’ όλες τις συνεδρίες της Επιτροπής για την Προϋπηρεσιακή Επιμόρφωση. Στηρίξαμε τους συναδέλφους στα προβλήματα που αντιμετώπιζαν.\nΤο Κ.Δ.Σ. αποφάσισε να ζητήσει την αναβολή της λειτουργίας του προγράμματος κατά τη νέα σχολική χρονιά, αφού υπάρχουν 950 και πλέον συνάδελφοι που έκαναν την προϋπηρεσιακή και είτε είναι έκτακτοι είτε συμβασιούχοι είτε αδιόριστοι.\nΤο ΥΠΠ δεσμεύτηκε να μελετήσει το θέμα και να καταθέσει τις θέσεις του στην επόμενη συνεδρία της Επιτροπής.\nΌπως θα διαπιστώσετε, αυτή την περίοδο των έξι μηνών το Κ.Δ.Σ. ανέπτυξε μια πλούσια δράση, ενώ αντιμετώπισε με επιτυχία και πολλά τρέχοντα προβλήματα συναδέλφων.\nΣίγουρα παραμένουν ανοικτά πολλά και σημαντικά προβλήματα, όπως η αξιολόγηση και η εκπαιδευτική μεταρρύθμιση κ.ά.\nΣημαντικότερο όμως θέμα θεωρούμε την υλοποίηση όλων των μέτρων που υποσχέθηκε ο ΥΠΠ Κυριάκος Κενεβέζος αλλά και ο ίδιος ο Πρόεδρος της Δημοκρατίας, με στόχο την απασχόληση όλων των έκτακτων και συμβασιούχων συναδέλφων. Για μας είναι αιτία πολέμου, αν το ΥΠΠ αναιρέσει τις υποσχέσεις του και βρεθούν συνάδελφοι, τον ερχόμενο Σεπτέμβρη, χωρίς δουλειά.\nΑυτή την περίοδο της οικονομικής κρίσης και παρά το γεγονός ότι έχουμε συνεισφέρει περισσότερο από οποιαδήποτε άλλη τάξη εργαζομένων για την αντιμετώπισή της, χωρίς να φέρουμε ευθύνη γι’ αυτή, συνεχίζουμε να είμαστε στο στόχαστρο όλων.\nΕίναι γι’ αυτό που απαιτείται συντονισμένη προσπάθεια από όλους, όχι μόνο τη Γραμματεία, το Κ.Δ.Σ. και τους Γενικούς Αντιπροσώπους, αλλά από όλους τους εκπαιδευτικούς, ώστε να προβάλουμε το πολυσχιδές και σημαντικό έργο που προσφέρουμε.\nΚαταθέτουμε καθημερινά την ψυχή μας στην έδρα, στο σχολείο και η προσπάθεια και ο στόχος μας είναι ένας:\nΗ συνεχής αναβάθμιση του δημόσιου σχολείου και της Δημόσιας Εκπαίδευσης, η μόρφωση των παιδιών, η διατήρηση άσβεστης της μνήμης για την κατεχόμενη πατρίδα μας.\nΜε αυτά τα δεδομένα θεωρούμε άδικες και εκτός πραγματικότητας τις επιθέσεις σε βάρος των εκπαιδευτικών από κάποιους άσπονδους φίλους και κάποιους καλοθελητές.\nΝα ξέρουν ότι αυτές οι επιθέσεις δεν μας πτοούν και θα συνεχίσουμε με περισσότερο πείσμα αυτή την προσφορά μας.\nΔιανύουμε ίσως τη δυσκολότερη περίοδο για το δημόσιο σχολείο και τους λειτουργούς του αλλά και γενικά όλους τους εργαζόμενους λόγω της οικονομικής κρίσης.\nΗ κατάσταση οξύνθηκε μετά την υπογραφή του Μνημονίου και τα μέτρα που λήφθηκαν.\nΟ αγώνας μας συνεχίζεται και θα συνεχίζεται μέχρι την τελική δικαίωση.\nΝα μου επιτρέψετε, πριν κλείσω τον απολογισμό του Κ.Δ.Σ., να εκφράσω τις ευχαριστίες μου στον τέως Πρόεδρο το Δημήτρη Ταλιαδώρο, τονίζοντας ότι μεγάλο μέρος του προαναφερθέντος έργου φέρει τη δική του σφραγίδα. Ευχαριστώ επίσης τα μέλη της Γραμματείας και του Κ.Δ.Σ. για τη συνεργασία που είχαμε και η οποία είμαι σίγουρος ότι θα συνεχιστεί και στο μέλλον. Ευχαριστίες, τέλος, απευθύνω και στις 4 υπαλλήλους της Οργάνωσής μας που εργάζονται με ευσυνειδησία και εξυπηρετούν καθημερινά τους συναδέλφους.\nΣε σας τους Γ.Α. απευθύνω μια έκκληση. Να γίνετε οι κήρυκες του έργου μας ΟΧΙ μόνο μέσα στα σχολεία αλλά και μέσα στην κοινωνία. Διαφυλάξτε το δημόσιο σχολείο ως κόρη οφθαλμού.\nΘέλω να τονίσω ότι προσδοκώ στη συνεργασία όλων σας μακριά από οποιαδήποτε παραταξιακή τοποθέτηση. Παράταξη όλων μας είναι το δημόσιο σχολείο, η δημόσια εκπαίδευση, τα παιδιά μας, η Οργάνωσή μας. Ελάτε όλοι μαζί να προσπαθήσουμε να σηκώσουμε τον ήλιο πάνω από τα σύννεφα που σκιάζουν σήμερα τη δημόσια εκπαίδευση, τους εργαζόμενους και γενικά την πολυβασανισμένη μας πατρίδα.\nΣας εύχομαι καλές διακοπές και όλοι μαζί να επιστρέψουμε δυνατοί και ανανεωμένοι για τους δύσκολους αγώνες που μας περιμένουν.\nΑρ. πρωτ. ΠΣΓΑ ΙΟΥΝΙΟΥ 2013(ΛΟΓΟΔΟΣΙΑ ΚΔΣ)


Hellas Transalp Forum: Γειά σας φίλοι !!!\nΠέμπτη 13 Αύγουστος 2020, 20:56:12 μμ\nHellas Transalp Forum > Γενικά Θέματα > Νέος στην ηλεκτρονική-παρέα μας? (Συντονιστές: Παύλος, Yianni) > Γειά σας φίλοι !!!\nΑποστολέας Θέμα: Γειά σας φίλοι !!! (Αναγνώστηκε 5904 φορές)\nΓειά σας φίλοι !!!\n« στις: Σάββατο 06 Ιούνιος 2009, 11:50:43 πμ »\nΚαλώς σας βρήκα παιδιά!!!\nΜόλις εχθές απόκτησα και εγώ ενα transalp 700 και φυσικά θεώρησα απαραίτητη την εγγραφή μου στο φόρουμ. Οχι μόνο γιατί είσαστε μια ωραία παρέα με όρεξη για εκδρομές, αλλά και για την καλή διάθεση που είδα, ανάμεσα στα μέλη, για βοήθεια και αλληλοϋποστήριξη.\nΟδηγούσα ενα beverly 250 και ετσι οι γνώσεις μου γύρω απο το transalp, είναι περιορισμένες.\nΑπ: Γειά σας φίλοι !!!\n« Απάντηση #1 στις: Σάββατο 06 Ιούνιος 2009, 11:53:03 πμ »\nΚαλωσόρισες στην παρέα!\n« Απάντηση #2 στις: Σάββατο 06 Ιούνιος 2009, 12:05:46 μμ »\nΚαλά έκανες και γράφτηκες στο forum. Θα το βρεις πολύ ενδιαφέρον.\nΚαλώς ήρθες και πάντα ασφαλή χιλιόμετρα με την καλή σου\n« Απάντηση #3 στις: Σάββατο 06 Ιούνιος 2009, 12:09:59 μμ »\nΚαλως ηρθες φιλε και καλοταξιδο το ΤΑ οσο απο γνωσεις εδω θα μαθεις πολλα οπως και εμεις και αν μενεις Αθηνα περνα και καποια Τριτη απο ΣΥΜΟΦΕ\n« Απάντηση #4 στις: Σάββατο 06 Ιούνιος 2009, 13:18:14 μμ »\nΚαλώς μας βρήκες!!!\n« Απάντηση #5 στις: Σάββατο 06 Ιούνιος 2009, 13:38:50 μμ »\nΚαλώς ήρθες και καλορίζικη η καλή σου !\nΠάντα όρθιος !\n« Απάντηση #6 στις: Σάββατο 06 Ιούνιος 2009, 17:05:44 μμ »\nκαλός ήρθες και απο εμένα!\n« Απάντηση #7 στις: Σάββατο 06 Ιούνιος 2009, 18:36:15 μμ »\n« Απάντηση #8 στις: Σάββατο 06 Ιούνιος 2009, 19:09:47 μμ »\n« Απάντηση #9 στις: Σάββατο 06 Ιούνιος 2009, 19:37:53 μμ »\nΓιώργο καλωσόρισες στην παρέα μας. Είσαι στο σωστό μέρος γιά να πλουτίσεις τις γνώσεις σου.\n« Απάντηση #10 στις: Σάββατο 06 Ιούνιος 2009, 20:05:07 μμ »\nΜεγιες μεγιες και καλα και ασφαλη χιλιομετρα φιλε μου\n« Απάντηση #11 στις: Σάββατο 06 Ιούνιος 2009, 21:46:06 μμ »\nκαλως ηρθες στη παρεα μας καλα και ορθια χλμ να εχεις και μην ανησυχεις εδω θα τα μαθεις ολα...\n« Απάντηση #12 στις: Κυριακή 07 Ιούνιος 2009, 01:46:33 πμ »\nΚαλως ηρθες και καλοταξιδο ο μωρο!\nΑντε ξεκινα (τις ερωτησεις)...\n« Απάντηση #13 στις: Κυριακή 07 Ιούνιος 2009, 09:30:37 πμ »\nΟδηγός Υπερατλαντικής Μοτοσυκλέτας\n« Απάντηση #14 στις: Κυριακή 07 Ιούνιος 2009, 13:26:23 μμ »\n« Απάντηση #15 στις: Κυριακή 07 Ιούνιος 2009, 14:32:17 μμ »\n« Απάντηση #16 στις: Δευτέρα 08 Ιούνιος 2009, 00:02:20 πμ »\nΜέσα στο forum βρίσκεις τα πάντα όλα!!!\n« Απάντηση #17 στις: Δευτέρα 08 Ιούνιος 2009, 10:48:27 πμ »\n« Απάντηση #18 στις: Τρίτη 09 Ιούνιος 2009, 19:10:21 μμ »\n« Απάντηση #19 στις: Παρασκευή 12 Ιούνιος 2009, 09:42:55 πμ »\nΚαλως ηρθες και καλες βολτες\n« Απάντηση #20 στις: Σάββατο 13 Ιούνιος 2009, 13:39:40 μμ »\n« Απάντηση #21 στις: Σάββατο 13 Ιούνιος 2009, 20:40:28 μμ »\nΓιώργο καλώς μας βρήκες......\nΚαλά χιλιόμετρα να έχεις με την καλή σου.....\nΓια πες μας εντυπώσεις;;;;;;\n« Απάντηση #22 στις: Σάββατο 13 Ιούνιος 2009, 23:59:03 μμ »\nΠαράθεση από: Leon στις Σάββατο 13 Ιούνιος 2009, 20:40:28 μμ\nΣ’ ευχαριστώ φίλε Λευτέρη για το θερμό καλωσόρισμα, όπως φυσικά και όλα τα υπόλοιπα παιδιά. Εντυπώσεις …; Έχουμε και λέμε: Όμορφο (ας λένε ότι θέλουν οι v-stromades), το χρωματάκι που προτίμησα είναι το κόκκινο. Ευκολοδήγητο, σε καμία περίπτωση δεν δείχνει το πραγματικό του βάρος. Πολύ στρωτό δούλεμα μοτέρ και ωραίος ήχος. Στα αρνητικά τώρα. Ζεσταίνεται αρκετά, και τώρα με τον καύσωνα των ημερών, το βεντιλατέρ δουλεύει συχνά. Φυσικά θα ήθελα να έχει έκτη ταχύτητα για πιο άνετα ταξίδια και δεν σου κρύβω , ότι με αγχώνει η ύπαρξη σαμπρέλας. Όμως είμαι σίγουρος ότι το transalp κρύβει πολλές αρετές, που θα μου αποκαλυφθούνε εν καιρώ, καθώς δεν το έχω στρώσει, ακόμα και έτσι δεν μπορώ να πω περισσότερα. Καταραμένο στρώσιμο… θα χάσω την εκδρομή.\n« Απάντηση #23 στις: Σάββατο 20 Ιούνιος 2009, 21:54:00 μμ »


Keep walking boys ... - Αθλητικός όμιλος Ταταύλα\nKeep walking boys ...\nΣοβαρή και προσηλωμένη από το πρώτο δευτερόλεπτο η ανδρική μας ομάδα μπάσκετ, κέρδισε την αξιόμαχη ομάδα του Λέοντα Μοσχάτου με 84-51. Η άμυνα και η πλήρης εφαρμογή του πλάνου από τους παίκτες του προπονητή μας Χρήστου Φαρμάκη ,σε άμυνα και επίθεση φάνηκαν από το πρώτο δεκάλεπτο όπου με επιμέρους σκορ 28-7 ο αγώνας οδηγήθηκε όπως το θέλαμε. Έτσι και παίχτηκε καλό μπάσκετ και έγινε συντήρηση δυνάμεων και έπαιξαν και οι 12 παίκτες ενώ είχαμε και την ευκαιρία να δώσουμε αρκετό χρόνο στους μικρότερους σε ηλικία παίκτες να δείξουν την πνευματική κυρίως ετοιμότητα τους.\nΣυγχαρητήρια σε όλους η ομάδα παραμένει πρώτη και αήττητη με 14/14 νίκες και 3 νίκες πάνω από τον δεύτερο. Συνεχίζουμε σοβαρά και μετρημένα για το επόμενο δύσκολο εκτός έδρας παιχνίδι με την Προοδευτική, στο γήπεδο Κορυδαλλού την Πέμπτη 24/01 και ώρα 21:30.\nΙδιαίτερη μνεία για τον Νίκο Λάβαρη οποίος μετά από 3 και πλέον μήνες επανήλθε από τον τραυματισμό του, πήρε αρκετά λεπτά συμμετοχής και δείχνει να επιστρέφει. Περαστικά και καλώς μάς ξανάρθες Νίκο. Επίσης πολύ καλή εμφάνιση έκανε τόσο ο νεαρός Μεσίρης Γρηγόρης όσο και ο νεαρός Σωτηρίου Γιώργος. Ο Αντώνης Μακρυγιάννης από το εφηβικό τμήμα (στην ονομαστική του γιορτή) συνέχισε τις ελπιδοφόρες εμφανίσεις του.\nΥ.Γ. Ευχόμαστε περαστικά στον παίκτη του Λέοντα Μοσχάτου ο οποίος τραυματίστηκε στο χθεσινό παιχνίδι.


Συνέντευξη “φωτιά” του Σάμπι Μιωνή – Βόμβες για πολιτικούς, εκδότες και δημοσιογράφους | Mikrometoxos.gr\nΣυνέντευξη “φωτιά” του Σάμπι Μιωνή – Βόμβες για πολιτικούς, εκδότες και δημοσιογράφους\n30.11.2015 00:10 Ένας από τους πολύ γνωστούς διεθνείς επιχειρηματίες ο Σάμπι Μιωνής με δραστηριότητα στην Ευρώπη και την Αμερική ανοίγει τα χαρτιά του και μιλάει για όλα και για όλους.\nΟ πρώην εκπρόσωπος Τύπου του Ισραηλινού στρατού και διεθνούς φήμης ακτιβιστής που μάχεται τον αντισημιτισμό, μιλάει για τη λίστα Λαγκάρντ, αλλά και προχωρά σε αποκαλύψεις “φωτιά” για κορυφαίους πολιτικούς, εκδότες και δημοσιογράφους.\nΕίναι βέβαιο πως πρόκειται για μια συνέντευξη που θα συζητηθεί Σας πρωτογνωρίσαμε σαν εκπρόσωπο τύπου του Ισραηλινού στρατού.\nΔεν είμαι στρατιωτικός καριέρας. Ο στρατός του Ισραήλ είναι στρατός πολιτών. Μετά την κανονική θητεία, καλούνται οι άνδρες, περίπου μέχρι τα 40, να υπηρετήσουν γύρω στον ένα μήνα το χρόνο, ανάλογα με τη μονάδα τους και τις ανάγκες που παρουσιάζονται. Εγώ μετανάστευσα σε μεγάλη ηλικία στο Ισραήλ, οπότε προσέφερα τις υπηρεσίες μου εθελοντικά, εκεί που με χρειάζονταν. Είμαι περήφανος γι αυτό.\nΓιατί μεταναστεύσατε στο Ισραήλ;\nΈφυγα από την Ελλάδα ως φοιτητής και έκανα καριέρα στο εξωτερικό. Όταν πούλησα την εταιρεία μου, αποφάσισα ότι ήθελα να ζήσω σε μια χώρα που με καλοδέχεται και όχι απλώς με ανέχεται. Είμαι πολύ ευτυχισμένος στο Ισραήλ, αλλά δεν ξεχνώ και την Ελλάδα και την αγαπώ παρόλο που όπως λέει και ο ποιητής και πολλοί συμμεριζόμαστε, πολύ συχνά με πληγώνει.\nΤο όνομά σας έχει συνδεθεί τα τελευταία 3 χρόνια με τη λίστα Λαγκάρντ και διαδρομές χρήματος.\nΕννοείτε προφανώς ότι κάποιοι συνέδεσαν το όνομά μου με αυτά για να εξυπηρετήσουν τους δικούς τους σκοπούς.\nΑυτό που έχω πει επανειλημμένως. Ότι κάποια ακροδεξιά ΜΜΕ με κάποιους δημοσιογράφους delivery, έχουν φτιάξει αυτό το παραμυθάκι και το διατηρούν στη δημοσιότητα για τους δικούς τους σκοπούς και επειδή, αγνοώντας τις απειλές τους, επιμένω να γράφω για τους ακροδεξιούς πολιτικούς με τις νεοναζιστικές σχέσεις που προσπάθησε να ξεπλύνει η ΝΔ.\nΓια να είμαι ειλικρινής, δεδομένου της φιλίας σας με τον Σταύρο Παπασταύρου, η στάση σας απέναντι στη ΝΔ προκαλεί εντύπωση.\nΆλλο η φιλία μου με τον Σταύρο και άλλο ο Σαμαράς. Από την αρχή του είχα πει να μην συνεργαστεί μαζί του γιατί παρά πολλοί από το περιβάλλον του ήταν ακροδεξιοί και ο Σταύρος δεν ταίριαζε σε αυτό. Ο Σταύρος, που γνώρισε τον Σαμαρά μόλις το 2012, ήθελε να βοηθήσει τη χώρα και παρέβλεψε τη δύναμη της κακίας αλλά και της βλακείας που χαρακτήριζε τους ακροδεξιούς αυτούς που ήταν δίπλα στον Σαμαρά. Τελικά, αποδείχτηκε ότι δυστυχώς είχα δίκιο. Τα ακροδεξιά αυτά στοιχεία φοβήθηκαν το φιλελευθερισμό και την ακεραιότητα του Σταύρου και του πετάξανε τόνους λάσπης. Οι φασίστες είναι πάντα φασίστες.\nΟ Κώστας Βαξεβάνης είχε πει ότι πίσω από την επίθεση εναντίον σας ίσως είναι ο Βορίδης. Τι έχετε να πείτε γι αυτό;\nΊσως για να το λέει ο Βαξεβάνης, να ξέρει κάτι. Ότι υπάρχουν ενδείξεις, είναι βέβαιο, αλλά αποδείξεις δεν έχω. Μέσα σε αυτά τα χρόνια, αλλά και πριν ξεκινήσει η επίθεση εναντίον μου, με είχαν πλησιάσει γνωστοί δημοσιογράφοι και εκδότες και μου είχαν ζητήσει να σταματήσω να γράφω για τις σχέσεις του Βορίδη. Είναι γνωστό ότι ο Φιλιππάκης, ο εκδότης της “Δημοκρατίας” που πρωτοστατεί στον πόλεμο εναντίον μου και του Σταύρου, όχι μόνο είχε επαγγελματική σχέση με το βουλευτή της ΝΔ, αλλά συνδέεται μαζί του από τα μαθητικά τους χρόνια, όταν ο Φιλιππάκης ήταν υπαρχηγός και μετέπειτα αρχηγός της νεοναζιστικής οργάνωσης “Ελεύθεροι Μαθητές”. Η οργάνωση αυτή απειλούσε εμένα και την οικογένειά μου από τότε γιατί τους αντιστεκόμουν.\nΕίχε κάνει μεγάλη εντύπωση πριν από δυο χρόνια περίπου που ΤΟ ΒΗΜΑ είχε δημοσιεύσει δισέλιδη συγγνώμη για αυτά που είχε δημοσιεύσει για εσάς.\nΠρος τιμήν του, το ΒΗΜΑ διόρθωσε τα όσα συκοφαντικά είχε γράψει για εμένα η Γιάννα Παπαδάκου. Η ίδια αρνήθηκε να μου ζητήσει συγγνώμη, έτσι της έκανα αγωγή την οποία και κέρδισα, οπότε με τη λήξη της άρσης των πλειστηριασμών, της έκανα ασφαλιστικά μέτρα γιατί σύμφωνα με τη δικαστική απόφαση, καλείται να με πληρώσει γύρω στα 150.000 ευρώ τα οποία βέβαια, έχω δεσμευτεί ότι θα προσφέρω στα παιδιά που πλήττονται από την κρίση. Βέβαια όλο αυτό είναι μεγάλη ιστορία…\nΌταν της έκανα αγωγή, πήρε μέχρι και τον Σαμαρά, που ήταν τότε Πρωθυπουργός, για να με μεταπείσει. Σιγά μην κάνω εγώ το χατίρι του ανθρώπου που προσπάθησε να ξεπλύνει τους αντισημίτες του ΛΑΟΣ. Μετά την άρνησή μου να αποσύρω την αγωγή μου, διάφοροι άρχισαν να μου μεταφέρουν μηνύματα του στυλ: “Η Παπαδάκου απειλεί ότι θα βάλει κολλητούς της εισαγγελείς να σε κυνηγήσουν”, λέγοντάς μου μάλιστα και ονόματα και αλλά τέτοια φαιδρά. Δεν έχω ιδέα αν η Παπαδάκου είναι πίσω από αυτά τα μηνύματα, αλλά δεν έδωσα σημασία και θα συνεχίσω να μην δίνω σημασία γιατί “καθαρός ουρανός, αστραπές δεν φοβάται”.\nΗ Παπαδάκου συνεχίζει όμως να ασχολείται με την υπόθεση. Ήταν μάλιστα και στο Παρίσι όταν ο αμφιλεγόμενος Φαλτσιανί συναντήθηκε με τους Έλληνες εισαγγελείς.\nΑυτό όντως προκαλεί ερωτηματικά. Πως σε μια άκρως μυστική αποστολή, που ακόμα και η Ελληνική Πρεσβεία στο Παρίσι δεν γνώριζε το αντικείμενό της, βρέθηκε εκεί η Παπαδάκου και μάλιστα μέσα στο χώρο της Πρεσβείας; Είχε σχέση η Παπαδάκου με την οργάνωση αυτής της συνάντησης; Είχε από πριν μιλήσει εκείνη στον προσφάτως καταδικασθέντα και διεθνώς αμφιλεγόμενο Φαλτσιανί; Του είχε εξηγήσει τι πιθανόν να ενδιαφέρει την ελληνική δικαιοσύνη αλλά και εκείνη την ίδια προσωπικά; Και πως ΤΟ ΒΗΜΑ την εμπιστεύτηκε και πάλι για ένα αντικείμενο για το οποίο είχε ήδη καταδικαστεί;\nΣύμφωνα με δημοσιεύματα της Παπαδάκου, κατόπιν ανώνυμης καταγγελίας, έγινε η συνάντηση με τον Φαλτσιανί προκειμένου να ερευνηθεί πιθανή εγκληματική συμμορία που βοηθούσε Έλληνες να φοροδιαφύγουν και στην οποία φωτογραφίζεστε εσείς και συνεργάτες σας.\nΌτι έχω γίνει στόχος των φασιστών το γνωρίζω καλά. Αυτή είναι η δεύτερη τέτοια καταγγελία. Η πρώτη έχει έρθει στα χέρια μου και φωτογραφίζει τους εμπνευστές της και συντάκτες της πεντακάθαρα. Φαντάζομαι ότι και η δεύτερη τα ίδια λέει, ίσως λίγο διανθισμένη. Θα προσφύγω στη δικαιοσύνη για αυτό, όπου ήδη βρίσκεται η υπόθεση της κατασυκοφάντησής μου από τους συγκεκριμένους εκδότες και δημοσιογράφους με τις νεοναζιστικές σχέσεις. Έχω επίσης ενημερώσει τις δικαστικές αρχές με μακροσκελέστατο και αναλυτικότατο σημείωμά μου, για το ποιοί κρύβονται πίσω από τη δήθεν ανώνυμη καταγγελία και για τα κίνητρά τους, αυτών και της Παπαδάκου. Αλλά έτσι λειτουργούν διαχρονικά οι φασίστες. Όταν τους βάλεις στη γωνία, αρχίζουν αυτά που τους δίδαξε ο Γκαίμπελς. Φαντάζομαι ότι η Ελληνική δικαιοσύνη δεν θα παίξει το παιχνίδι της καταδικασμένης συκοφάντησής μου, της Γιάννας Παπαδάκου και των γνωστών αντισημιτών εκδοτών. Πάντως εγώ δεν έχω τίποτα να φοβηθώ. Οι συκοφάντες μου που βλέπουν τα πρόστιμα εκατοντάδων χιλιάδων ευρώ να έρχονται καταπάνω τους και ίσως και ποινές φυλάκισης για τις πράξεις τους, προσπαθούν να δημιουργήσουν για αντιπερισπασμό, ιστοριούλες με δράκους και κακούς Εβραίους. Ως συν επικεφαλής του Task Force for Antisemitism of the Jewish Agency, τις γνωρίζω καλά αυτές τις τακτικές. Όλοι οι ακτιβιστές κατά του ρατσισμού και του αντισημιτισμού, αργά οι γρήγορα, αντιμετωπίζουν τέτοιου είδους φασίστες.\nΠιστεύετε θα συνεχιστεί πολύ αυτός ο πόλεμος;\nΈτσι φαντάζομαι, αλλά και έτσι ακούω. Ο πνιγμένος από τα μαλλιά του πιάνεται. Η δε “Δημοκρατία” αποφεύγει να γράψει το όνομά μου αλλά γράφει για φίλους και συνεργάτες μου που και αυτοί έχουν ήδη καταθέσει αγωγή εναντίον της εφημερίδας και του εκδότη της στην Γενεύη και ετοιμάζονται και άλλες στην Αθήνα. Εγώ καταθέτω αγωγή κατά του καταδικασμένου και διεθνώς καταζητούμενου Φαλτσιανί, την ερχόμενη εβδομάδα. Στο παρακράτος, εγώ απαντάω με τα όπλα που μου δίνουν οι νόμοι και γι αυτό έρχεται τσουνάμι αγωγών στο Λονδίνο, στο Παρίσι, την Γενεύη και το Τελ Αβίβ. Την τιμή μου και τη φήμη μου θα τις υπερασπιστώ μέχρι τέλους. Να λουφάξω, όπως θα ήθελαν μερικοί, αποκλείεται.\nΠοιο παρακράτος εννοείτε ;\nΑυτό στο οποίο δημοσιογράφοι έχουν βίλες, ακριβά αυτοκίνητα και σπουδάζουν τα παιδιά τους στο εξωτερικό. Σε ποια άλλη χώρα συμβαίνει αυτό; Το παρακράτος όπου ανώνυμες καταγγελίες που κατασυκοφαντούν αθώους ανθρώπους, οδηγούν σε εκβιασμούς. Για να αναπνεύσει η Ελλάδα και να ανακάμψει η οικονομία, πρέπει αυτό το παρακράτος να πεθάνει και να κυβερνήσει το κράτος δικαίου.\nΔεν έχετε φοβηθεί ποτέ που τα βάζετε τόσο ανοιχτά με εκδότες και πολιτικούς;\nΕίναι αλήθεια ότι έχω δεχτεί “προειδοποιήσεις”, που θα μπορούσα να εκλάβω και ως απειλές. Έχω ενημερώσει για τις απειλές αυτές τις αρμόδιες αρχές. Έχουν όλα τα ονόματα και τις διευθύνσεις. Μην ξεχνάτε ότι είμαι και πολίτης του Ισραήλ, και μάλιστα με θεσμικούς ρόλους κατά του αντισημιτισμού. Αν κάτι μου συμβεί, ξέρουν πολύ καλά οι αρχές ποιες πόρτες πολιτικών, εκδοτών και δημοσιογράφων θα χτυπήσουν. Με έναν περίεργο τρόπο, οι εχθροί μου έχουν μεγαλύτερο συμφέρον από όλους να μην μου συμβεί τίποτα.\nΚαι μια τελευταία ερώτηση: Τι έχετε να πείτε για τις σχέσεις Ελλάδας – Ισραήλ;\nΜε χαροποιεί ιδιαίτερα η συνεχόμενη καλυτέρευση των σχέσεων τα τελευταία χρόνια. Αισθάνομαι σαν παιδί που οι γονείς του είχαν χωρίσει και τώρα τα ξαναφτιάχνουν.\nΘεωρώ ότι και οι δυο χώρες έχουν να κερδίσουν πολλά και ότι χάθηκαν πολύτιμα και παραγωγικά χρόνια με τους λαϊκισμούς των Ελλήνων πολιτικών κατά του Ισραήλ με πρώτο και καλύτερο τον Ανδρέα Παπανδρέου. Πιστεύω ότι αυτή η εποχή είναι πια πίσω μας.\nΤο Σαββατιάτικο ημερολόγιο του μικρομέτοχου 22/7 posted on 22.07.2017 | under Ο Μικρομέτοχος To “A – Ω ” του Σαββατοκύριακου 22/23 Ιουλίου (Μέρος Α’) posted on 22.07.2017 | under Χρηματιστήριο Αθηνών ΒΟΜΒΑ: 75.000.000 ευρώ θα πληρώσει ο Κοντομηνάς για φοροδιαφυγή – Δικαίωση Νίκου Νικολόπουλου! posted on 22.07.2017 | under Επικαιρότητα «Πόσα μας λείπουν, να τα πάρουμε από φόρους»! posted on 22.07.2017 | under Επιχειρήσεις Ελληνικό: Έξι ουρανοξύστες αλλάζουν την Αθήνα (pics) posted on 22.07.2017 | under Επικαιρότητα Το μεταμεσονύχτιο σημειωματάριο του μικρομέτοχου (23 Ιουλίου 2017) posted on 23.07.2017 | under Ο Μικρομέτοχος Οι έξι λόγοι που η Κύπρος δεν είναι… Ελλάδα (του Λεων. Στεργίου) 22/7 posted on 22.07.2017 | under Απόψεις & Σχόλια Απίστευτο κι όμως αληθινό – Το 66% των ψαρικών που καταναλώνουν οι Έλληνες είναι εισαγόμενα posted on 23.07.2017 | under Επιχειρήσεις Το ελληνικό σύνδρομο της Στοκχόλμης (από τον Ιάκωβο Ιωάννου) – θα μας οδηγήσουν τελικά στην ολοκληρωτική μας υποδούλωση στους ξένους posted on 22.07.2017 | under Πολιτική - Οικονομία Ερχονται οι Ελληνες Τραμπ! Υποψήφιος δήμαρχος Αθήνας ο Πατούλης! posted on 22.07.2017 | under Επικαιρότητα Τελευταία νέα\nΑπό το “Α” μέχρι το “Ρ” – περί ΑΕΠ, το δυσθεώρητο δημόσιο χρέος ως ποσοστό του κι άλλων τινών…\nΑν έχουμε σήμερα δελτία πρόγνωσης καιρού, τα χρωστάμε σε δύο ανθρώπους (23/7)\nΤο μεταμεσονύχτιο σημειωματάριο του μικρομέτοχου (23 Ιουλίου 2017)\nΑπίστευτο κι όμως αληθινό – Το 66% των ψαρικών που καταναλώνουν οι Έλληνες είναι εισαγόμενα


Θέατρο και Πολιτική | Κιλκίς24\nΑν πεις θέατρο την πολιτική, είναι προσβολή.\nΑν αισθανθείς πολιτική στον θεατρικό λόγο, είναι επιλογή.\nΚαι οι δυο χώροι διαθέτουν προβολείς και χειροκρότημα.\nΟι προβολείς έχουν δυο λειτουργίες.\nΑπό τη μια πλευρά σε καθιστούν ορατό και αναγνωρίσιμο, και από την άλλη σε τυφλώνουν και δεν διακρίνεις στα μάτια του θεατή-ακροατή την αποδοχή ή την απόρριψη.\nΤο χειροκρότημα στο θέατρο είναι ένα, κατά το μάλλον ή ήττον, καλό δείγμα κατανόησης της αντίδρασης του δέκτη, σε αντίθεση με την πολιτική που η ένταση των χειροκροτητών ενδέχεται να αντιστοιχεί στο βαθμό της παντί τρόπω στράτευσής τους.\nΑν, είτε ως ηθοποιός είτε ως πολιτικός, δεν διαθέτεις αυτογνωσία και αίσθηση του μέτρου, τότε μια τυχόν αρνητική συνδυαστική λειτουργία προβολέα-χειροκροτήματος μπορεί να σε οδηγήσει σε αυτοέκθεση στον αστερισμό του γελοίου.\nΚάτι σαν τον ηθοποιό που συγχέει το κωμικό με το γελοίο ή κάτι σαν τον πολιτικό που επιλέγει την παραπλανητική ευκολία του πολιτικαντισμού, και όχι την ωφέλιμη, αλλά κοπιώδη, διακονία της πολιτικής.\nΣε κάθε περίπτωση η φυγοπονία και η ημιμάθεια εξασφαλίζουν το επώδυνο σκώμμα, τόσο στον αήθη ηθο-ποιό, όσο και στον υποκρινόμενο «πολιτικό».\nΔιαφυγή η συνεχής ενημέρωση, αρωγός η ενσυναίσθηση της αδυναμίας, ασπίδα η ικανότητα της τεκμηρίωσης, αδιαπράγμάτευτος στόχος το βέλτιστο.\nΟι φτερωτοί μικροί μας ενοχλητικοί σύντροφοι δείχνουν τον τρόπο.\nΈλκονται από το φώς και από την ανθρώπινη παρουσία, αποφεύγουν την λάμπα που καίει και τα ηχηρά παλαμάκια που συνθλίβουν.


Η συγκάλυψη της φρίκης - Documento\nΑρχική » Η συγκάλυψη της φρίκης\nΑκόμη μια περίπτωση ανοχής στην αυθαιρεσία εντός της αστυνομίας, στο πλαίσιο της διαχρονικής παθογένειας της συγκάλυψης υπό το πέπλο μιας υποτιθέμενης συναδελφικής αλληλεγγύης, είναι και η υπόθεση του 39χρονου προφυλακισμένου πλέον αστυνομικού Δημήτρη Μπουγιούκου, που κατηγορείται για τουλάχιστον δώδεκα βαριά αδικήματα μεταξύ των οποίων η εμπορία ανθρώπων, ο βιασμός κατ’ εξακολούθηση και η διακίνηση ναρκωτικών.\nΛίγα χρόνια αργότερα και συγκεκριμένα το 2016 ο περί ου ο λόγος συνελήφθη με ακόμη πέντε αστυνομικούς –ήταν κατηγορούμενοι ότι παρείχαν προστασία σε ομάδα της Θεσσαλονίκης– αλλά γύρισε στην υπηρεσία του καθώς τότε αυτή η… ενασχόληση φέρεται πως θεωρήθηκε ως… δεύτερη εργασία. Τελικά ο Δημ. Μπουγιούκος την «πάτησε» με την τρίτη και τέθηκε σε αργία πριν από λίγο καιρό επειδή απείλησε συνάδελφό του ότι θα του τινάξει τα μυαλά στον αέρα.\nΕύλογα λοιπόν, κι αφού είχε πλέον αποκαλυφθεί και η εγκληματική ιστορία της Ηλιούπολης, σε δηλώσεις του στο ΚΡΗΤΗ TV ο πρόεδρος του ΣΥΡΙΖΑ Αλέξης Τσίπρας έκανε λόγο για προσπάθεια συγκάλυψης: «Eχουμε πληροφορίες ότι αυτός ο άνθρωπος είχε κάποιες πλάτες μέσα στην αστυνομία. Είχε τεθεί σε διαθεσιμότητα επί Γεωργίου Παπανδρέου και επανήλθε επί κυβερνήσεως Σαμαρά. Αυτός ο άνθρωπος από ό,τι μαθαίνουμε πήρε μια μετάθεση ευμενή λίγες ημέρες μετά τις εκλογές του 2019. Αυτό το μπουμπούκι» είπε χαρακτηριστικά ο πρόεδρος της αξιωματικής αντιπολίτευσης.\nΕντύπωση προκαλεί ότι στην απολογία του ο Δ. Μπουγιούκος επιλέγει να αναφερθεί σε ακόμη δύο αστυνομικούς, έναν από την Υποδιεύθυνση Ανηλίκων Αθηνών και έναν από τη Δίωξη Οργανωμένου Εγκλήματος, στους οποίους, όπως ισχυρίζεται, απευθύνθηκε για βοήθεια όταν πληροφορήθηκε από τη 18άχρονη ότι τη βίαζε ο πατέρας της. Αυτό υποδηλώνει την καλή σχέση του με τους δύο συναδέλφους του οι οποίοι βρίσκονται σε νευραλγικές –σε σχέση με τη δική του… δραστηριότητα– υπηρεσίες της ΕΛΑΣ, αφού απευθύνθηκε σε αυτούς προσωπικά εν είδει χάρης.\nΚοπέλα: Είπε κανείς ότι δεν τον ξέραμε; Δε χρειάζεται να αναφέρουμε τα αυτονόητα. Εγώ προσωπικά δεν την έχω δει καν την Ιωάννα. Ηξερα ότι ήταν η κοπέλα του, αλλά όχι από τον ίδιο. Το ότι έχω ακούσει διάφορα από εδώ και από κε, δεν σημαίνει ότι δεν θα τα φιλτράρω κιόλας. Εάν είχα δει κάτι με τα μάτια μου όμως, θα είχα κάνει ήδη κατάθεση, όπως έχω ξανακάνει σε παρόμοια υπόθεση.\nΠαράλληλα ο Δ. Μπουγιούκος αρνείται ότι γνώριζε την ύπαρξη προφίλ της νεαρής γυναίκας στην ιστοσελίδα kinghustler.com, ωστόσο ο ίδιος παραδέχεται ότι εκείνος την έφερε σε επαφή με φίλο του, του οποίου η μητέρα φέρεται να είναι ιδιοκτήτρια της συγκεκριμένης ιστοσελίδας, ενώ υπάρχουν φωτογραφίες και βίντεο που δείχνουν τη 18άχρονη στο πλαίσιο διαφήμισης της ιστοσελίδας πάνω στη μηχανή του 39χρονου αστυνομικού.\nΤο ίδιο μοτίβο υπάρχει και σε όσα υποστήριξε ο 39χρονος σχετικά με τον Δ. Σειρηνάκη και τη συμμετοχή της 18άχρονης σε ταινία της εταιρείας Sirina, όπου και πάλι ενδιάμεσος προκειμένου να γνωριστούν με τον παραγωγό ερωτικών ταινιών ήταν το ίδιο το… όργανο της τάξης. Τέλος ο Δ. Μπουγιούκος ισχυρίστηκε ότι δεν γνωρίζει τον τρίτο προφυλακισμένο κατηγορούμενο, ο οποίος φέρεται να εξέδιδε τη 18άχρονη κατά την περίοδο που ήταν ανήλικη, πράγμα που σύμφωνα με πληροφορίες είναι ανακριβές καθώς ο δεύτερος, ο οποίος διέμενε σε πολυτελή μεζονέτα στα νότια προάστια, φέρεται να έχει σημαντικό ρόλο στο κύκλωμα σωματεμπορίας.\nΤην Παρασκευή το μεσημέρι ακόμη μία κοπέλα κατήγγειλε τον Δ. Μπουγιούκο και αναμένεται να καταθέσει στον ανακριτή τη Δευτέρα. Η τέταρτη γυναίκα που τον καταγγέλλει αναφέρει ότι έμπλεξε μαζί του μέσα από μια διαδικασία χειραγώγησης κι αυτός κατευθείαν την αιχμαλώτισε, τη βασάνιζε, τη χτυπούσε, την απειλούσε με το όπλο μονίμως, την εξέδιδε και την έβαζε να κάνει βίντεο πορνογραφικού περιεχομένου. Η νεαρή κοπέλα κατάφερε να δραπετεύσει λίγους μήνες μετά και αναφέρει ότι κινδύνευσε να πεθάνει. Η καταγγελία αυτή έρχεται σε πλήρη ταύτιση με την υπόθεση της 18άχρονης, που ήταν η αφορμή για να αρχίσει να ξετυλίγεται το κουβάρι της φρίκης καθώς πολλά από τα όσα αναφέρονται είναι όμοια.\nΤην Πέμπτη το βράδυ κατέθεσε στον ανακριτή και η 25άχρονη γυναίκα που σύμφωνα με τους ισχυρισμούς της έχει στοιχεία που αποδεικνύουν την ύπαρξη κυκλώματος σωματεμπορίας. Νωρίτερα την ίδια μέρα η πρώην σύζυγός του μέσω της δικηγόρου της έκανε λόγο για βίαιη συμπεριφορά και εξαναγκασμό παραχώρησης της επιμέλειας του ανήλικου παιδιού τους.\nΑπό την ομάδα του 1109*\nΚάνοντας αναφορά στις διαφορετικές μορφές εμπορίας ανθρώπων συχνά αναφέρεται ο όρος «happy trafficking».\nΟ όρος αυτός είναι αρκετά αμφιλεγόμενος καθώς μες στα χρόνια προσεγγίζεται με διαφορετικές ερμηνείες. Ο όρος θέλει να αναδείξει μια αντίθεση/παραδοξότητα. Ενώ η εμπορία ανθρώπων είναι ένα απάνθρωπο και ειδεχθές έγκλημα, πολλές φορές παρουσιάζεται με τρόπο ευνοϊκό για να ελκύσει θύματα. Σήμερα με τον όρο «happy trafficking» εννοείται πως κάποιο άτομο το οποίο, ενώ βρίσκεται υπό καθεστώς sex trafficking (σεξουαλική εκμετάλλευση) και εξαναγκάζεται να προσφέρει τις υπηρεσίες του όπου οι διακινητές του υποδεικνύουν, παράλληλα του δίνονται κάποια «προνόμια» ή «ελευθερίες» για να το κινητοποιήσουν να το κάνει «συναινετικά».\nΑυτά τα «προνόμια» μπορεί να είναι η δυνατότητα επιλογής πελατών, ωραρίου και η παροχή δώρων. Όμως, «προσφέρονται» σε θύματα εμπορίας που βρίσκονται για παρατεταμένο χρονικό διάστημα υπό καθεστώς εκμετάλλευσης, συνήθως συνοδευόμενο από καθημερινή χρήση βίας μέχρι το θύμα να πάψει να επιδιώκει να διαφύγει ή να ζητήσει βοήθεια. Ο συνδυασμός του παρατεταμένου χρόνου και των διάφορων μορφών «συμμόρφωσης» που χρησιμοποιούνται οδηγεί το θύμα να αποδεχτεί την κατάστασή του ως αποτέλεσμα ελεύθερης βούλησης. Ετσι σε αρκετές περιπτώσεις ένα θύμα εκμετάλλευσης σταδιακά εντάσσεται στο κύκλωμα εργαζόμενο «οικειοθελώς», ακόμη και μέσω της στρατολόγησης καινούργιων θυμάτων. Το θύμα μετατρέπεται έτσι σε διακινητή, πείθοντας υποψήφια θύματα ότι το trafficking δεν είναι εκμετάλλευση αλλά ευκαιρία ζωής. Μόνοι κερδισμένοι βέβαια οι διακινητές, οι οποίοι αποκομίζουν τεράστια κέρδη από γυναίκες, είτε αυτές βρίσκονται σε καθεστώς «trafficking» είτε σε «happy trafficking». *Γραμμή Πληροφόρησης για την Εμπορία Ανθρώπων — 1109. Η γραμμή δέχεται κλήσεις 24/7 και είναι ικανή να διαχειριστεί κλήσεις σχεδόν σε όλες τις γλώσσες.


ΣΚΑΚΙΣΤΙΚΟΣ ΟΜΙΛΟΣ ΘΕΣΠΡΩΤΙAΣ: 2008\nΠρωτάθλημα Εφήβων-Νεανίδων 2009\nΘΕΜΑ: Ατομικό Πρωτάθλημα Εφήβων-Νεανίδων 2009 Β.Δ.Ελλάδος - Παράλληλη εκδήλωση τουρνουά γρήγορου σκακιού στα ΤΕΙ ΄Αρτας.\nΣε συνέχεια του εγγράφου της ΕΣΟ με αριθ.πρωτ.84838 της 11ης Νοέμβρη 2008 που αφορά το 12ο Πανελλήνιο Ατομικό Πρωτάθλημα Εφήβων -Νεανίδων για σκακιστές και σκακίστριες μέχρι 18 ετών που έχουν γεννηθεί από την 1/1/1991 και μετά, προκηρύσουμε το αντίστοιχο Πρωτάθλημα για την Περιοχή μας που θα διεξαχθεί στην Άρτα από 19 έως και 21 Δεκέμβρη του 2008. Δικαίωμα συμμετοχής έχουν σκακιστές Συλλόγων της ΤΕΣΣΔΕ με έγκυρο αθλητικό δελτίο και έχουν γεννηθεί από 1/1/1991 και μετά. Ο 1ος γύρος των αγώνων θα ξεκινήσει την Παρασκεή 19/12/2008 και ώρα 18.00 σε χώρο των ΤΕΙ της ΄Αρτας. Οι νικητές (1 αγόρι και 1 κορίτσι ) προκρίνονται για την τελική φάση. Χρόνος σκέψης των παρτίδων ορίζεται 90 λεπτά για ολόκληρη την παρτίδα και επι πλέον από την 1η κίνηση και για κάθε κίνηση που ολοκληρώνει ο παίκτης μισό λεπτό χρόνου σκέψης. Διαιτητής των αγώνων ορίζεται ο κ.Β.Παργινός.\nΓια δηλώσεις συμμετοχής και πληροφορίες : Νίκος Αντωνιάδης (6979174368). Για το πρόγραμμα των αγώνων: 1ος γύρος την Παρασκευή 19/12 και ώρα 18.00, 2ος γύρος Σάββατο 10.00 και 3 γύροι την Κυριακή.\nΤο απόγευμα του Σαββάτου θα διοργανωθεί τουρνουά γρήγορου σκακιού με χρόνο σκέψης 15 min για όλη την παρτίδα + 5 sec για καθε κίνηση που ολοκληρώνει ο παίκτης. Παράβολο συμμετοχής 20 ευρω (για τους μαθητές -τριες 10 ευρω). Τα χρήματα από τα παράβολα θα μοιρασθούν ως έπαθλα στους 3 πρώτους νικητές σε αναλογία 60-30-10%.\nΤΟ ΠΡΩΤΟ ...ΚΟΜΠΙΟΥΤΕΡ\n26 ΣΧΟΛΙΑΣΜΟΙ -- zatrikios\nΗ Νέα Σκακιστική Κίνηση θα συμμετάσχει στις εκλογές για το ΔΣ της ΕΣΟ που θα γίνουν 6 ή 7 Δεκεμβρίου 2008. Την περίοδο 2004-2008 συμμετείχε στο ΔΣ με 4 έδρες.\n… + Αντώνης Μπόγδανος\nΣερετάκης Νίκος (αντικατέστησε τον Βασίλη Τζόλα)\n1ο Πανελλήνιο Ομαδικό Πρωτάθλημα Παίδων-Κορασίδων 2008, ΑΠΟΤΕΛΕΣΜΑΤΑ\n1ος γύρος: Σ.Ο. ΘΕΣΠΡΩΤΙΑΣ - ΜΑΠΟ "ΚΕΡΑΥΝΟΣ" ΩΡΑΙΟΚΑΣΤΡΟΥ = 2 - 4\n2ος γύρος: Σ.Ο. ΘΕΣΠΡΩΤΙΑΣ - ΣΚΑΚΙΣΤΙΚΗ ΕΝΩΣΗ ΒΟΛΟΥ = 2.5 - 3.5\n3ος γύρος: ΣΚΑΚΙΣΤΙΚΗ ΑΚΑΔΗΜΙΑ ΧΑΝΙΩΝ - Σ.Ο. ΘΕΣΠΡΩΤΙΑΣ = 4 - 2\n4ος γύρος: ΟΜΙΛΟΣ ΣΚΑΚΙΣΤΩΝ ΓΙΑΝΝΙΤΣΩΝ - Σ.Ο. ΘΕΣΠΡΩΤΙΑΣ = 3 - 3\n5ος γύρος: Σ.Ο. ΘΕΣΠΡΩΤΙΑΣ - Σ.Ο. ΑΙΓΑΛΕΩ = 1 - 5\nΣυγχαρητήρια σε όλα τα παιδιά για τους πολύ καλούς σκακιστικούς αγώνες.\nΦΙΛΙΠΠΑΣ ΓΕΩΡΓΙΟΣ 1410 1781\nΜΑΖΑΡΑΚΗΣ ΑΘΑΝΑΣΙΟΣ 1260 1424\nΓΕΩΡΓΟΥΛΑΣ ΚΩΝΣΤΑΝΤΙΝΟΣ 1000\nΜΑΖΑΡΑΚΗΣ ΑΠΟΣΤΟΛΟΣ 1005\nΜΠΕΜΠΗΣ ΑΛΕΞΑΝΔΡΟΣ 1000\nΜΑΡΤΙΝΗΣ ΝΙΚΟΛΑΟΣ 1005\nΓΕΩΡΓΟΥΛΑ ΒΑΣΙΛΙΚΗ 1000\nΜΑΡΤΙΝΗ ΘΕΟΔΩΡΑ 1000\nΓια αναλυτικά αποτελέσματα ανά σκακιέρα, εδώ.\nΔΙΑΣΥΛΛΟΓΙΚΟ ΠΑΙΔΩΝ - ΚΟΡΑΣΙΔΩΝ\nΟι 12 ομάδες είναι οι παρακάτω:\nΣ.Ο. Αιγάλεω (διοργανωτής)


tierra del ego: Ιουλίου 2015\nσαν δεμένο σκυλί που περιμένει να το καταβρέξουν\nΠεριμέναμε σιωπηλοί καπνίζοντας στα σκοτεινά. Η ώρα περνούσε και απέξω τα μπουμπουνητά πλησίαζαν. Η Μαρία φαινόταν να συνέρχεται. Οι σπασμοί έγιναν τρέμουλο, ώσπου έφυγε και αυτό και έγινε ένας ταραγμένος ύπνος. Μουρμούρισε το όνομα του Πέτρου και της έδωσε νερό. Κοιμήθηκε πιο ήσυχα. Ο Πέτρος μου έκανε νόημα και πήγαμε στο σαλόνι. Στάθηκα στο παράθυρο. Έξω σε λίγο θα ξημέρωνε. Η πόλη άχνιζε σαν δεμένο σκυλί που περιμένει να το καταβρέξουν. Στους βρεγμένους ήδη δρόμους σε λίγο θα ξημέρωνε με βροχή.\n"Παλιόπουστες", είπα. (Δεν ξέρω τι εννοούσα).\n"Είναι καλύτερα. Νομίζω πέρασε".\n"Ναι. Εγώ να πηγαίνω, Πέτρο".\n"Ρε συ, Νίκο... ευχαριστώ".\n"Έλα, άσ' τις μαλακίες. Δε μου λες. Καμιά ψιλή; Έχω ξεμείνει εντελώς".\n"Όχι, ρε γαμώτο. Το τελευταίο..." (Μου λέει ψέματα. Φαίνεται στα μάτια του. Αλλά και εγώ σαν μαλάκας... Έπρεπε να του ζητήσω πριν που τα είχε χαμένα).\n"Καλά, θα τα πούμε το απόγευμα. Άντε γεια".\n"Ναι, το απόγευμα στο ραντεβού. Άντε γεια".\nΒγήκα έξω. Ο ουρανός είχε βάλει τα κλάματα. Έκλαιγε σαν μικρό παιδί που είχε χαθεί.\nΝίκος Παΐζης, "Η Γενιά της Ηπατίτιδας", Βιβλιοπέλαγος 2002\n-όλα τα εθνικά χαρακτηριστικά με διασκεδάζουν αφάνταστα-\nΑναρτήθηκε από dreamtiger στις 1:35 μ.μ. Δεν υπάρχουν σχόλια:\nκαι όλους τους θησαυρούς του κόσμου\nΟ πατέρας μου μπήκε μέσα στο κλουβί. Τάισε τους κόκορές του δίχως ένα βλέμμα για το νεκροταφείο που εκτεινόταν μες στη μέση της αυλής μας. Τους μιλούσε με χαδιάρικη φωνή. Τους μιλούσε για τον Δαβίδ, το βασιλιά των Εβραίων που είχε την πιο ωραία γυναίκα και όλους τους θησαυρούς του κόσμου πριν ανέβει στο Όρος των Ελαιών κλαίγοντας, με καλυμμένο το κεφάλι και ξυπόλητος, και όλος ο λαός που τον ακολουθούσε είχε καλυμμένο το κεφάλι και ανέβαινε κλαίγοντας.\nΣήμερα, γράφοντας ατές τις γραμμές, αναρωτιέμαι αν η παθητική υπεροψία του πατέρα μου δεν περιείχε κάτι από αυτή την πεποίθηση, πόσο θλιβερή, ότι ο πόνος τελικά ικανοποιείται αρκετά άμα τον ζει κανείς. Δεν ξέρω πια. Εκείνη η στιγμή, θα έπαιρνα όμως όρκο, ήταν η στιγμή της παράδοσης του στη μοναξιά και στο τέλος.\nPaula Jacques, "Κάθοδος στον Παράδεισο", Στάχυ 2000 (μετάφραση Βασιλική Χασάνδρα)\nΑναρτήθηκε από dreamtiger στις 5:16 π.μ. Δεν υπάρχουν σχόλια:\nour son is fat\nΗ μελαγχολία του, η χλωμή, αν και όχι αδύνατη, μορφή του (η μητέρα του λέει γι' αυτόν ότι είναι παχύς: "our son is fat"), το γήινο χρώμα των βελούδινων ρούχων του, το φτερό στο καπέλο, οι εκλεπτυσμένοι τρόποι, η αδιαμφισβήτητη ποίηση των λόγων του, το μόνιμο αίσθημα της πλήρους υπεροχήςέναντι των άλλων, από κοινού με την δηλητηριώδη τάση αυτοταπείνωσης, όλα γοητεύουν σ' αυτόν, όλα αιχμαλωτίζουν. Όλοι θέλουν να μοιάσουν στον Άμλετ, κανείς δε θέλει να αξιωθή το όνομα του Δον Κιχώτη. "Ο Άμλετ είναι αρχοντικός", έγραψε σε κάποιον φίλο του ο Πούσκιν. Κανείς δεν τολμά να ειρωνευθή τον Άμλετ κι αυτό ειδικά είναι η καταδίκη του: είναι αδύνατον να τον αγαπήση κανείς, μόνο άνθρωποι σαν τον Όμηρο προσκολλώνται στον Άμλετ. Όλοι τον συμπονούν και είναι ξεκάθαρο ότι σχεδόν ο καθένας βρίσκει σ' αυτόν ορισμένες δικές του πλευρές. Είναι όμως αδύνατον, επαναλαμβάνουμε, να τον αγαπήση κανείς, γιατί κι αυτόν δεν αγαπάει κανέναν.\nИван Тургенев, "Άμλετ και Δον Κιχώτης", Αρμός 2004 (μετάφραση Δημήτρης Β. Τριανταφυλλίδης)\nΑναρτήθηκε από dreamtiger στις 6:35 μ.μ. Δεν υπάρχουν σχόλια:\nτον γυρίζει πίσω\nΜΑΓΙΕΡΣ: Υπάρχει ένα τρομακτικό συμβάν στην ιστορία του Οδυσσέα, όταν το πλοίο του διαλύεται, τα μέλη του πληρώματος πέφτουν στη θάλασσα και τα κύματα καταπίνουν τον ίδιο. Αρπάζεται από το κατάρτι και τελικά βγαίνει στην ξηρά και το κείμενο λέει, "Επιτέλους, μόνος. Επιτέλους μόνος".\nΚΑΜΠΕΛ: Το πλέγμα των περιπετειών του Οδυσσέα είναι κάπως περίπλοκο για να το αναλύσουμε περιληπτικά. Πάντως η συγκεκριμένη περιπέτεια, όπου το πλοίο διαλύεται, λαμβάνει χώρα στο νησί του Ήλιου, το νησί της ανώτερης φώτισης. Εάν το πλοίο δε διαλυόταν, ο Οδυσσέας μπορεί να παρέμενε στο νησί και να γινόταν, ας πούμε, το είδος εκείνο γιόγκι που φτάνει στην πλήρη φώτιση και παραμένει πάντα σε κατάσταση ευδαιμονίας. Αλλά η ελληνική άποψη για τη γνώση και πραγμάτωση των ιδεών στη ζωή τον γυρίζει πίσω. Λοιπόν, υπήρχε ένα ταμπού στο νησί του Ήλιου, κανείς δεν έπρεπε να σκοτώσει και να φάει κάποιο από τα βόδια του. Παρόλα αυτά οι άντρες του Οδυσσέα πεινούσαν κι έτσι έσφαξαν τα βόδια του Ήλιου. Η πράξη τους επέφερε το ναυάγιο. Η κατώτερη συνείδηση λειτουργούσε ακόμη, μολονότι βρισκόταν στη σφαίρα του ανώτερου πνευματικού φωτός. Όταν υφίσταται η επίδραση μιας τέτοιας φώτισης, δεν είναι δυνατόν κάποιος να σκέφτεται, "Πω, πω, πεινάω. Φέρτε μου ένα ψητό". Οι άνδρες του Οδυσσέα δεν ήταν έτοιμοι, ούτε κατάλληλοι για την εμπειρία που τους προσφέρθηκε. Τούτη είναι μια υποδειγματική ιστορία για τον γήινο ήρωα που πετυχαίνει την ανώτερη φώτιση, αλλά μετά επιστρέφει.\nJoseph Campbell, "Η Δύναμη του Μύθου", Ιάμβλιχος 1998 (μετάφραση Ελένη Παπαδοπούλου)\nΑναρτήθηκε από dreamtiger στις 12:55 μ.μ. Δεν υπάρχουν σχόλια:\n-ύστερα από αμέτρητες γκρίζες μέρες-\n-όλα τα εθνικά χαρακτηριστικά με διασκεδάζουν αφάν...


*** ΞΕΝΟΔΟΧΕΊΑ SUNFLATS LE BEL CANTO, ΜΑΣΣΑΛΊΑ ***\n2 Rue Corneille, Μασσαλία, Γαλλία\nΤο Sunflats Le Bel Canto Hotel είναι κατάλληλο για διαμονή στη Μασσαλία.\nΟι ταξιδιώτες θα εκτιμήσουν ότι το Sunflats Le Bel Canto Hotel βρίσκεται κοντά σε Les Pas Perdus, La Friche la Belle de Mai και Basilique du Sacré. Το ξενοδοχείο βρίσκεται σε απόσταση 10 λεπτά με τα πόδια από το κέντρο της Μασσαλίας.\nΑυτό το ξενοδοχείο διαθέτει δωρεάν Wi-Fi, μίνι μπαρ, ψυγείο, κουζίνα και DVD player σε όλα τα δωμάτια.\nΑπέχει λίγα λεπτά από το σταθμό του μετρό Σταθμός Μετρό Castellane. Το αεροδρόμιο Marseille Provence απέχει περίπου 25 λεπτά οδικώς.\nSunflats Le Bel Canto, Γαλλία\nCavo Spada 5* Κολυμβάρι\nTriton 4* Τσούτσουρος\nHotel Le Collier 3* Αντίμπ\nOccidental Margaritas 4* Πλάγια ντελ Ινγκλές\nLe Magnan 2* Αβινιόν\nRytion 2* Χερσόνησος\nDobre Nade Βελιγράδι


Παρέμβαση Σπύρου Μαρίνη στην ημερίδα του ΣΕΠΕ Αργολίδας για το διαδίκτυο - Αργολικές Ειδήσεις\nΝομίζω, ότι θα μπορούσαμε να μιλήσουμε για ένα νέο “φαινόμενο” - φαντάζομαι πως και οι αξιότιμοι καθηγητές δεν θα διαφωνήσουν – όπου τα παιδιά σήμερα, από την νηπιακή ακόμα ηλικία, έχουν γίνει “ένα” με τις οθόνες (τηλεόραση, υπολογιστή, κινητό, τάμπλετ). Η έκταση του φαινομένου είναι πραγματικά τόσο γρήγορα εξελισσόμενη ώστε οι πραγματικές συνέπειες, στην ανάπτυξη και την ομαλή ψυχοκοινωνική εξέλιξη των παιδιών, δεν έχουν ακόμα μελετηθεί σε βάθος.\nΗ πείρα μας μέσα από τις σχολικές τάξεις, αλλά και μια σειρά μελέτες και επιστημονικά ευρήματα, μας δίνουν ισχυρές ενδείξεις ότι μια σειρά προβλήματα, γνωστικά, κοινωνικά, συναισθηματικά έχουν άμεση σχέση με την υπερβολική χρήση των συγκεκριμένων μέσων.\nΕπιτρέψτε μου να αναφέρω ένα παράδειγμα από σχετικό άρθρο της τελευταίας έκδοσης του περιοδικού Θέματα Παιδείας. Το 1997 έφτιαξαν κάποιοι στις ΗΠΑ ένα βίντεο, προφανώς με στόχο το γρήγορο κέρδος, με το όνομα Baby Einstein, για βρέφη και παιδιά έως 2 ετών, που περιείχε καρτουνς, μουσική, λέξεις από διάφορες γλώσσες κλπ. Σε 3 χρόνια απέφερε 25 εκ $. Μπήκε στο "παιχνίδι" μέχρι και η Disney! Το 2006 ξεκίνησαν τα παράπονα, δικαστήρια, αποζημιώσεις, μιας και φάνηκε ότι όχι μόνο δεν δημιουργήθηκαν παιδιά “διάνοιες” αλλά ότι καθυστέρησε η ομιλία πολλών παιδιών. Η γκάμα των εφαρμογών (apps) για μωρά συνεχίζεται, ιδιαίτερα στις ΗΠΑ, παρ΄ οτι η Αμερικάνικη Ακαδημια Παιδιατρικης (ΑΑΠ) συμβουλεύει να μην έρχονται σε επαφή με οθόνες, ούτε καν τηλεόραση, βρέφη και παιδιά μέχρι 2 ετών.\nΗ χρήση αυτών των μέσων από τη βρεφική ακόμα ηλικία – τότε που δομείται ο εγκέφαλος και δημιουργούνται οι νευρωνικές συνδέσεις και συνάψεις - δεν δημιουργεί πρόβλημα στην μελλοντική ανάπτυξη του παιδιού; Οι επιπτώσεις αυτές δεν πρέπει να αναδειχτούν και από την επιστημονική κοινότητα; Δεν πρέπει να ενημερωθούν οι γονείς; Μόνο για τα “οφέλη” της ηλεκτρο¬νικής επιχειρηματικότητας θα μιλάμε;\nΗ πραγματικότητα είναι ότι, η γρήγορη εναλλαγή των εικόνων μέσα από τις οθόνες, οδηγεί τον εγκέφαλο να συνηθίζει σε μια τέτοια υπέρ - ταχύτατη δραστηριότητα. Αυτό, αντικειμενικά, δημιουργεί δυσκολία προσαρμογής στις καταστάσεις της πραγματικής ζωής, που δεν κινούνται όλα με τους ίδιους ρυθμούς.\nΓια παράδειγμα μέσα στη σχολική ζωή, μέσα στη σχολική τάξη, όπου απαιτούνται πιο σύνθετες ικανότητες, χρειάζεται η υπομονή και η ύπαρξη του αναγκαίου χρόνου ώστε να αφομοιωθεί η κάθε νέα γνώση και πληροφορία ο εγκέφαλος δυσκολεύεται να προσαρμοστεί, “βαριέται” πιο εύκολα, εμφανίζονται φαινόμενα διάσπασης προσοχής! Εμφανίζονται προβλήματα γλωσσικής και γνωστικής ανάπτυξης των μαθητών. Μήπως εδώ βρίσκεται μια από τις αιτίες των μαθησιακών δυσκολιών με τις οποίες ερχόμαστε αντιμέτωποι, ως εκπαιδευτικοί, όλο και συχνότερα;\nΑλήθεια, αναρωτιόμαστε, είναι αυτά τα ζητήματα στην ατζέντα του Υπουργείου Παιδείας – ώστε να ενημερώσει και να επιμορφώσει τους εκπαιδευτικούς - ή η μόνη έγνοια τους είναι η διαρκής υποβάθμιση των δομών της Ειδικής Αγωγής μέσω της μεταφοράς όλων των ευθυνών στο σχολείο, στους εκπαιδευτικούς και τους γονείς;\nΤο ερώτημα που εύλογα προκύπτει είναι το εξής: “Πρέπει το σχολείο να προσαρμοστεί στις εξελίξεις και στα δεδομένα που επιβάλει μια, διόλου ευκαταφρόνητη, αγορά νέων τεχνολογιών – π.χ. να ενταχθούν ακόμα και από το Νηπιαγωγείο οι υπολογιστές στη εκπαίδευση – ή πρέπει να θεωρηθούν ως κριτήριο οι ίδιες οι ανάγκες ανάπτυξης των παιδιών, που ακριβώς επειδή δεν είναι πλήρως αναπτυγμένοι ενήλικες, έχουν το δικαίωμα να μην μπορούν να κατακτήσουν τα πάντα με την ταχύτητα του φωτός;\nΟι πολιτικές όλων των κυβερνήσεων, ακριβώς γιατί θέλουν το σχολείο στην υπηρεσία της αγοραίας λογικής επιλέγουν τον πρώτο δρόμο. Όλες οι κυβερνήσεις και οι Υπουργοί Παιδείας, από τη Διαμαντοπούλου του ΠΑΣΟΚ, μέχρι και τη σημερινή κυβέρνηση, μιλούν για τη διδασκαλία των Η/Υ από τη Α΄ Δημοτικού, αποθεώνουν, μέσα από το αναλυτικό πρόγραμμα του σχολείου, τις δεξιότητες και τις πληροφορίες σε αντίθεση με στη στέρεη, μεθοδολογικά δομημένη γνώση.\nΕμείς, ως γονείς αλλά και ως εκπαιδευτικοί, που είμαστε ενεργοί στον κοινωνικό και πολιτικό αγώνα για ένα σχολείο και μια κοινωνία που θα έχει μπροστά τις δικές μας ανάγκες, θεωρούμε ότι προτεραιότητα έχουν οι ανάγκες των παιδιών. Τα παιδιά μας πρέπει να τρέξουν, να ζήσουν, να μάθουν, να παίξουν και να κοινωνικοποιηθούν. Θα έχουν όλη τη δυνατότητα στην πορεία της ζωής τους να έρθουν σε επαφή και με τον κόσμο των νέων τεχνολογιών. Όπως αναφέρει και η διάσημη Βρετανίδα Παιδαγωγός Sue Palmer: “Η ανθρώπινη ανάπτυξη πραγματοποιείται με αργούς ρυθμούς. Ακόμη και τα σημερινά παιδιά χρειάζονται την ίδια χρονοβόρα, παραδοσιακή ανατροφή που όλα τα μικρά, νοήμονα πρωτεύοντα ζώα χρειάζονται εδώ και αιώνες”\nΕπιτρέψτε μου τέλος να επισημάνω ορισμένες θέσεις, με βάση το παραπάνω σκεπτικό, που καταθέτουμε για συζήτηση, προβληματισμό και δράση μέσα στο κίνημα των εκπαιδευτικών:\n1. Η εισαγωγή των νέων τεχνολογιών στην εκπαίδευση, αποτελεί αντικειμενικό στοιχείο προόδου, έκφραση της ανάπτυξης των παρα¬γωγικών δυνάμεων, της ενσωμάτωσης διανοη¬τικής εργασίας σε νέα μέσα παραγωγής.\n2. Η μαζική εισαγωγή υπολογιστών εν μέρει αποτελεί απόκριση στα παραπάνω αντικειμενικά δεδομένα, αξιοποιείται όμως αντιπαιδαγωγικά και με κριτήριο τη μείωση του κόστους της μα¬ζικής εκπαίδευσης (τυποποίηση της διδασκαλί-ας, εξοικονόμηση εκπαιδευτικών κλπ.), χωρίς να υπολογίζονται οι αρνητικές συνέπειες. Παράλ¬ληλα, επιδιώκονται και άμεσοι στόχοι κερδο¬φορίας μέσα από τη δημιουργία μιας «κρίσιμης μάζας» καταναλωτών των προϊόντων της νέας τεχνολογίας και πελατών των εταιριών ηλεκτρο¬νικής. Υπάρχει πληθώρα μελετών που εντοπί¬ζουν τις αρνητικές συνέπειες από την εισαγωγή και τη χρήση των υπολογιστών στο σχολείο αλλά και γενικότερα. Σύμφωνα δε με ανακοίνωση της UNESCO (2011), υποστηρίζεται ότι θα πρέπει να απαγορεύεται στα παιδιά να χρησιμοποιούν υπολογιστή στην Εκπαίδευση μέχρι την ηλικία των 9 ετών, «εξαιτίας των δυσμενών επιπτώσε¬ων της χρήσης υπολογιστή στον εγκέφαλο».\n3. Οι ηλεκτρονικοί υπολογιστές σαν προσω¬πικό εργαλείο του μαθητή στις πρώτες τάξεις του Δημοτικού (που μπαίνουν πιο αποφασιστικά τα θεμέλια βασικών νοητικών πράξεων), που υπο¬καθιστά βασικές νοητικές, μελετητικές λειτουρ¬γίες, ενέχουν κινδύνους. Είναι ζήτημα παιδαγω¬γικής, γνώσης των νόμων παιδικής ανάπτυξης και των αναγκών της. Δηλαδή, δεν προσφέρει τίποτα, παρά μόνο αρνητικά αν ο μαθητής υπο¬καταστήσει την προσωπική προσπάθεια για να λύσει ένα πρόβλημα «με χαρτί και μολύβι» από έναν Η/Υ, αν υποκατασταθεί γενικά το βιβλίο. Αν υπάρχει συστηματική χρήση από το μαθητή τη στιγμή που ακόμα δεν έχουν αναπτυχθεί δεξιό¬τητες λεπτής κινητικότητας (χέρι-γραφή-ανάπτυ¬ξη εγκεφάλου) αλλά και αντικατάσταση Η/Υ για επίλυση αριθμητικών πράξεων.\n4. Σταδιακά οι υπολογιστές μπορούν να εισάγονται στο σχολείο, αρχικά όχι ως αυτοτελές μάθημα και αποκλειστικά ως βοηθητικά όργανα για θέματα που δεν μπορούν να προσεγγιστούν διαφορε¬τικά (δεν μπορεί δηλαδή ο υπολογιστής ή ο δι¬αδραστικός πίνακας να αντικαθιστά το πείραμα στο εργαστήριο και τη ζωντανή παρακολούθη¬ση της κίνησης της ύλης).\n5. Ως αυτοτελές μάθη¬μα μπορούν να εντάσσονται ,σε μεγαλύτερες τάξεις, ως στοιχείο της πιο άμεσης επαφής του αυρια¬νού εργαζόμενου ή φοιτητή με την παραγωγική διαδικασία.\n6. Το κύριο είναι ότι, το σχολείο θα έπρεπε να επιδιώκει τη διαμόρφωση σωστής βάσης για τη σχέ¬ση ανάμεσα στο παιδί και τις νέες τεχνολογίες, παρεμβαίνοντας καθοδηγητικά, ενημερωτικά, ελεγχόμενα. Αυτό προϋποθέτει την πλήρη στελέχωση των σχολείων με καθηγητές πληροφορικής.\n7. Φυσικά και υπάρχουν δε¬ξιότητες που μαθαίνονται μέσω των ηλεκτρονι¬κών υπολογιστών μέσα σε σύντομο χρονικό διά¬στημα όμως αυτό που πρέπει να κυριαρχεί είναι η κατεύθυνση εκμάθησης βασικών ανθρώπινων ικανοτήτων, όπως η κριτική σκέψη, η φαντασία, η δημιουρ¬γικότητα. Όλα αυτά μόνο μέσα από άμεσες μορφές διδασκαλίας και διαπαιδαγώγησης μπορούν να καλλιεργηθούν.\nΣας καλούμε, τους προβληματισμούς για την διαπαιδαγώγηση των παιδιών μας, την αναζήτηση για το τι είναι καλό και τη κακό για την ομαλή εξέλιξη τους, να τους συνδυάζεται με την πιο ενεργή συμμετοχή στους αγώνες για ένα σχολείο και μια κοινωνία που θα καλύπτουν τις σύγχρονες μορφωτικές ανάγκες μας. Εκεί δίνονται οι καλύτερες απαντήσεις!\nΣπύρος Μαρίνης μέλος του Δ.Σ. της ΔΟΕ\n(εκλεγμένος με τις δυνάμεις του ΠΑΜΕ)


Προκρίσεις και μετάλλια για τους Κ18 του Γυμναστικού Συλλόγου | lefkadasportnews.gr\nΟ Γυμναστικός Σύλλογος Λευκάδας ενημερώνει:\nΟ Κων/νος Φυτόπουλος στην κούρσα των 110μ Εμπ. με νέο ατομικό ρεκόρ πέτυχε όριο πρόκρισης στο Πανελλήνιο Πρωτάθλημα Π/Κ και χρυσό μετάλλιο με χρόνο 16’’11. Επίσης στη σφαιροβολία με νέο ατομικό ρεκόρ, κατέκτησε το χάλκινο μετάλλιο με βολή στα 12,32μ.\nΣτα 1500μ Κορασίδων, οι παγκορασίδες αθλήτριες του Γιάννη Πολίτη, Στέλλα Κατωπόδη και Δανάη-Χριστίνα Μεσσήνη, σημειώνοντας ατομικά ρεκόρ κατέκτησαν το ασημένιο και χάλκινο μετάλλιο, με χρόνους 5’11’’44 και 5’26’’17 αντίστοιχα. Η επίδοση της Στέλλας της δίνει και πρόκριση στο Πανελλήνιο Πρωτάθλημα Π/Κ.\nΗ Εύα Καββαδά επίσης με νέο ατομικό ρεκόρ 12’’93 στα 100μ Κ κατέλαβε την 4η θέση και προκρίθηκε στο Πανελλήνιο Πρωτάθλημα Π/Κ. Στο μήκος με επίδοση 4,59μ κατέλαβε την 12η θέση.\nΟ Ντόριαν Χότζα, με επίδοση 11’85 κατέλαβε την 6η θέση στα 100μ και με 24’’34 κατέλαβε την 7η θέση στα 200μ Παίδων. Κι οι δυο επιδόσεις αποτελούν ατομικά ρεκόρ.\nΗ Μιχαέλα Θειακού με ελάχιστη προπόνηση λόγω σχολείου φέτος, κατέλαβε την 9η θέση στη σφαιροβολία με βολή στα 8,60μ.\nΣτη σφαιροβολία επίσης οι Νικόλαος Πεντασίλης και Τηλέμαχος Μεσσήνης κατέλαβαν τη 16η και 17η θέση με βολές στα 8,12μ και 7,58μ αντίστοιχα.\nΟι Νεκτάριος Τσιλιμπώκος και Γιώργος Αναστασιάδης κατέλαβαν την 19η και 20η θέση στο μήκος με 4,58μ και 4,50μ αντίστοιχα οι οποίοι συμμετείχαν και στα 100μ, όπου με 12’’48 και 13’’37 κατέλαβαν την 26η και 45η θέση αντίστοιχα.\nΟ Αναστάσης Μαργέλης στα 100μ με χρόνο 12’’55 κατέλαβε την 29η θέση και η Ζωή Ζακυνθινού, επίσης στα 100μ κατέλαβε την 32η θέση με χρόνο 14’’49.\nΠαράταση εγγραφών για τον...\nΠολυπληθής συμμετοχή του ΑΣΛ ΦΙΛΑΝΔΡΟΥ στον ημιμαραθώνιο ΆΡΤΑΣ\nΓΣ Λευκάδας: Χρυσό μετάλλιο ο Φυτόπουλος στο διασυλλογικό πρωτάθλημα σύνθετων ΠΠΑ΄


Ενώ η Netflix και άλλες παρόμοιες πλατφόρμες έφεραν τις δικές τους αλλαγές, δεν ήταν’t ανοικτή σε όλους με σύνδεση στο διαδίκτυο. Το ίδιο μπορεί’δεν μπορεί να πει κανείς για το Kodi - η προσβασιμότητα δεν είναι’ένα από τα ζητήματά του. Η πλήρης αξιοποίηση αυτής της πρόσβασης, ωστόσο, είναι μια επικίνδυνη επιχείρηση. Ως εκ τούτου, η εξέταση του καλύτερου VPN για το Kodi δεν είναι κακή ιδέα!\nΤο Kodi έχει πρόσθετα τρίτων που θα σας επιτρέψουν να εισάγετε πειρατικό υλικό. Με αυτή την έννοια, αυτό’όπως ακριβώς και το torrenting, είναι πολύ απλούστερο. Ακριβώς όπως torrenting, χρησιμοποιώντας ένα αμφιλεγόμενο addon Kodi φέρει τους δικούς του κινδύνους - παραβιάσεις πνευματικών δικαιωμάτων μπορεί να είναι πολύ ακριβό! Οτι’όπου υπάρχει ένα VPN. Τα εικονικά ιδιωτικά δίκτυα είναι ο καλύτερος τρόπος να κάνετε τον εαυτό σας ανώνυμο στο Διαδίκτυο.\nΔεν υπάρχει χρόνος για να διαβάσετε; Εδώ είναι τα καλύτερα VPN μας:\n#PROVIDERMININIMUM PRICEMIN. PRICE1. 1.NordVPN ‣ $ 3.492. 2.CyberGhost ‣ $ 2.753. 3.ExpressVPN ‣ $ 8.324. 4.Surfshark VPN - $ 1.995. 5.Hotspot Ασπίδα ‣ $ 7.996. 6.PrivateVPN - $ 3.827. 7.TorGuard - $ 4.17\n4 4. Surfshark VPN\n5 5. Ασπίδα Hotspot\n9 Πώς δημιουργήσαμε αυτό το καλύτερο VPN για τον κατάλογο Kodi\nΗ ασφάλεια και η απόδοση πρέπει να έχουν μεγάλη σημασία κατά την επιλογή ενός VPN για το Kodi και το NordVPN είναι γνωστό και για τα δύο. Κέρδισες’Βρείτε την καλύτερη ασφάλεια οπουδήποτε: ανάμεσα στην κορυφαία κρυπτογράφηση, τα εξαιρετικά πρόσθετα χαρακτηριστικά, τη φιλική προς την ιδιωτικότητα δικαιοδοσία και τη διαπερατότητα σε κάθε είδους διαρροές, το NordVPN είναι το δεύτερο. Σε 5500+ διακομιστές σε 58 χώρες, οι ταχύτητες σύνδεσης είναι μεγάλες (αν και όχι το καλύτερο) και τα μέτρα γεω-μπλοκαρίσματος είναι ανίσχυρα. Τέλος, το NordVPN διαθέτει προσαρμοσμένες εφαρμογές για Android TV και είναι συμβατό με μια μεγάλη ποικιλία συσκευών μπορεί να εκτελέσετε το Kodi.\nΤο’επίσης, σε λογικές τιμές. Μπορείτε να πάρετε μια συνδρομή που σας δίνει 6 ταυτόχρονες συνδέσεις για $ 11,95 / μήνα, $ 6,99 / μήνα χρεώνεται ετησίως, $ 4,99 / μήνα χρεώνεται κάθε 2 χρόνια, ή $ 3,49 / μήνα χρεώνεται κάθε 3 χρόνια.\nΕπισκεφθείτε το CyberGhost\nΤο CyberGhost μπορεί να σας προστατεύσει από τους κινδύνους παραβίασης πνευματικών δικαιωμάτων. Το’πήραμε ισχυρούς κρυφούς κώδικες και τα καλύτερα πρωτόκολλα ασφαλείας.\nΗ υπηρεσία σας προσφέρει πολλές τοποθεσίες για να επιλέξετε - 6200+ διακομιστές σε 90+ χώρες. Αυτό κάνει για πολύ καλές ταχύτητες, αν και όχι αστραπιαία γρήγορα. Το CyberGhost θα πρέπει σίγουρα να σας προσφέρει αρκετές ταχύτητες για ροή όποτε κι αν βρίσκεστε.\nΑυτό το VPN είναι επίσης ικανή να απεμπλακεί υπηρεσίες ροής όπως το Netflix. Δυστυχώς, αυτό’δεν είναι η καλύτερη υπηρεσία όσον αφορά τη συμβατότητα - δεν υπάρχει προσαρμοσμένη εφαρμογή δρομολογητή. Ωστόσο, η CyberGhost υποστηρίζει την τηλεόραση Amazon Fire και το Fire Stick.\nΗ τιμή είναι ανταγωνιστική: 12,99 δολάρια / μήνα, 5,99 δολάρια / μήνα χρεώνονται 63 δολάρια ετησίως, 3,69 δολάρια / μήνα χρεώνονται 88,56 δολάρια κάθε δύο χρόνια ή 2,75 δολάρια / μήνα χρεώνονται 89,90 δολάρια κάθε τρία χρόνια.\nΤο ExpressVPN διαθέτει ένα τεράστιο οπλοστάσιο χαρακτηριστικών, συμπεριλαμβανομένου ενός διακόπτη kill, split tunneling και servers stealth. Το VPN διαθέτει επίσης 3000+ διακομιστές σε 90+ χώρες - και τα δύο ο όγκος και η εξάπλωση είναι μερικά από τα μεγαλύτερα στην αγορά.\nΤο ExpressVPN μπορεί επίσης να χρησιμοποιηθεί για την παράκαμψη μέτρων γεω-μπλοκαρίσματος, συμπεριλαμβανομένων εκείνων που χρησιμοποιούνται από το Netflix ή το BBC iPlayer. Τέλος, αυτό το VPN είναι συμβατό με πολλές συσκευές και επιτρέπει 5 ταυτόχρονες συνδέσεις. Αν και δεν συμβαίνει’t έχουν εγγενείς εφαρμογές τηλεόρασης, έχει οδηγούς χειροκίνητης ρύθμισης για τη λειτουργία MediaStreamer και μια εφαρμογή δρομολογητή.\nΓιατί δεν είναι;’t το καλύτερο VPN για το Kodi; Λίγο πάρα πολύ ακριβό για να δικαιολογηθεί για έναν πολύ συγκεκριμένο σκοπό. Το ExpressVPN διατίθεται για $ 12,95 / μήνα, $ 9,99 / μήνα χρεώνεται κάθε 6 μήνες ή $ 8,32 / μήνα χρεώνεται ετησίως.\nΕπισκεφθείτε το Surfshark\nΤο Surfshark είναι Βρετανικές Παρθένοι Νήσοι και αυτό’μια χώρα φιλική προς την προστασία της ιδιωτικής ζωής χωρίς νόμους περί διατήρησης δεδομένων. Ακόμη περισσότερο, το ίδιο το Surfshark πολιτική μη λογαρίθμων, προστασία από διαρροές και κρυπτογράφηση τραπεζικής ποιότητας.\nΑυτή η υπηρεσία VPN μπορεί να διαθέτει 1000+ διακομιστές σε 60+ χώρες, γεγονός που βοηθάει στην προστασία του Surfshark γρήγορες ταχύτητες ροής και άλλες δραστηριότητες. Στην πραγματικότητα, αυτός ο παροχέας βρίσκεται στη λίστα με τα ταχύτερα δίκτυα VPN το 2020.\nΕδώ‘ένα άλλο σημείο για το Surfshark VPN: διαθέτει μια εφαρμογή για Fire TV και υποστηρίζει επίσης μια δέσμη έξυπνων τηλεοράσεων και κονσολών παιχνιδιών. Αλλά το πιο σημαντικό είναι ότι η υπηρεσία είναι πολύ φτηνή: 11,95 δολάρια το μήνα, 5,99 δολάρια / μήνα χρεώνονται κάθε χρόνο ή 1,99 δολάρια / μήνα χρεώνονται κάθε δύο χρόνια. Τούτου λεχθέντος, κάθε συνδρομή Surfshark περιλαμβάνει τη δυνατότητα να έχετε απεριόριστο αριθμό ταυτόχρονων συνδέσεων.\nΕπισκεφθείτε την Ασπίδα Hotspot\nΤο Hotspot Shield διαθέτει 3200 διακομιστές σε 70+ χώρες σε όλο τον κόσμο και εξαιρετικά χαρακτηριστικά. Τα πιο αξιοσημείωτα από αυτά είναι δικό του ιδιόκτητο πρωτόκολλο σήραγγας - Καταπέλτης Ύδρα.\nΑυτό το VPN τσεκάρει και όλα τα άλλα σημαντικά κιβώτια ασφαλείας: χρησιμοποιεί στρατιωτική κρυπτογράφηση και προσφορές ένα καλό διακόπτη θανάτου για να σας εξοικονομήσει από ακούσιες διαρροές IP.\nΗ υπηρεσία διαθέτει εύχρηστες εφαρμογές, οι οποίες είναι διαθέσιμες για όλες τις μεγάλες πλατφόρμες - Windows, Mac, iOS και Android. Μια συνδρομή θα είναι αρκετή καθώς σας δίνει τη δυνατότητα να συνδέσετε έως και 5 συσκευές.\nΜιλώντας για αυτό, η τιμή συνδρομής είναι ίσως το μεγαλύτερο αδύναμο σημείο του Hotspot Shield. Μπορείτε να το πάρετε για 12,99 δολάρια / μήνα, 7,99 δολάρια / μήνα χρεώνονται ετησίως ή 6,99 δολάρια / μήνα χρεώνονται κάθε 2 χρόνια.\nΑυτή η υπηρεσία βασισμένη στη Σουηδία απομακρύνει τα καλά χαρακτηριστικά γνωρίσματα ιδιωτικού απορρήτου και τις εντυπωσιακές επιδόσεις, διατηρώντας ταυτόχρονα μικρό μέγεθος. PrivateVPN’η κρυπτογράφηση δεν είναι χειρότερη από την καλύτερη στην αγορά και διαθέτουν όλα τα χαρακτηριστικά που είναι απαραίτητα για την ασφάλειά σας.\nΠαρά τους κάπως εντυπωσιακούς 150+ εξυπηρετητές σε 60 χώρες, το PrivateVPN δεν θα σύρει την ταχύτητά σας στο έδαφος. Κατά μέσο όρο, η απόδοση είναι παρόμοια με κάποια άλλα κορυφαία VPN, αν και όχι τα ταχύτερα.\nΕνώ το PrivateVPN δεν το κάνει’t έχετε μια εφαρμογή Router ή εφαρμογές τηλεόρασης, είναι συμβατή και με τις δύο.\nΤο καλύτερο κομμάτι? PrivateVPN προσφέρει μια μεγάλη συμφωνία: $ 7,67 / μήνα, $ 4,88 / μήνα χρεώνονται κάθε 3 μήνες, ή $ 3,82 / μήνα χρεώνονται κάθε 13 μήνες. Εσείς’θα είναι δύσκολο να βρεθεί αυτό το επίπεδο ποιότητας για λιγότερο!\nΌταν πρόκειται για την ασφάλεια, το TorGuard δεν έχει τρύπες για να μιλήσει. Έχει αδιαπέραστη κρυπτογράφηση AES-256 συμπληρωμένη με αξιόπιστα πρωτόκολλα ασφάλειας. Το’είναι μόνο ατυχές ότι η εταιρεία πίσω από το TorGuard βρίσκεται στις ΗΠΑ, η οποία δεν είναι χώρα φιλική προς την προστασία της ιδιωτικής ζωής.\nΜπορείτε επίσης να επιλέξετε έναν από τους 3000+ διακομιστές που σας βοηθά εξασφαλίζουν συνεχή ροή.\nΤο TorGuard διαθέτει εφαρμογές για ποικίλες πλατφόρμες, συμπεριλαμβανομένων των κύριων (Windows, Mac, iOS, Android) καθώς και Linux και δρομολογητές. Οι χρήστες του Kodi εκτιμούν ότι είναι σε θέση να τρέξουν το TorGuard VPN σε δρομολογητές, διότι αυτό θα τους επιτρέψει να το χρησιμοποιήσουν με την Amazon Fire TV και άλλες παρόμοιες συσκευές.\nΜπορείτε να πάρετε το TorGuard για $ 9,99 / μήνα, $ 6,66 / μήνα χρεώνονται ανά τρίμηνο, $ 4,99 / μήνα χρεώνονται κάθε έξι μήνες ή $ 4,99 / μήνα χρεώνεται ετησίως.\nΘα πρέπει να προσθέσετε VPN στο Kodi - αυτό’είναι ο καλύτερος τρόπος για να έχετε μια καλή νύχτα’του ύπνου. Με τα εργαλεία που κυκλοφορούν σήμερα στην αγορά, εκεί’δεν χρειάζεται πλέον να δοκιμάζετε τους νόμους περί πνευματικών δικαιωμάτων. Και ενώ εσύ’γιατί να μην συμπεριλάβετε Netflix, BBC iPlayer, HBO, Hulu και άλλες πλατφόρμες συνεχούς ροής στην εμπειρία Kodi σας; Μπορείτε να το κάνετε αυτό σχεδόν οπουδήποτε με οποιοδήποτε από τα εργαλεία σε αυτό το καλύτερο VPN για τον κατάλογο Kodi.\nΕάν κανένα από τα παραπάνω VPN δεν σας αρέσει, μπορείτε να διαβάσετε περισσότερα από τα σχόλια VPN!\nΠώς δημιουργήσαμε αυτό το καλύτερο VPN για τον κατάλογο Kodi\nΑυτό το κορυφαίο VPN για τον κατάλογο Kodi είναι αποτέλεσμα μακρών και εξαντλητικών δοκιμών και άλλων ερευνών. Τι πρέπει να γνωρίζετε:\nΠροτιμούμε ευελιξία. Τα VPN είναι ισχυρά εργαλεία, αλλά δεν έχουν όλοι τους πλήρεις δυνατότητες. Αγοράζοντας ένα από αυτά τα εργαλεία sub-par είναι ένας σίγουρος τρόπος να χάσετε χρήματα!\nΜέσα στους λόγους, η ασφάλεια και η εμπιστοσύνη είναι τα άλφα και ωμέγα του VPN.\nΟ κατάλογος θα επανεξετάζεται και θα ανανεώνεται συνεχώς.\nΤο καλύτερο VPN για streaming το 2020\nΤο καλύτερο Comcast Xfinity VPN το 2020\nΤο καλύτερο VPN για πρόγραμμα περιήγησης Tor το 2020\nΚαλύτερο VPN για το Ομάν το 2020\nΚαλύτερο VPN με εξατομικευμένη IP το 2020


ΣΥΡΙΖΑ: Η ευθύνη για το αδιέξοδο έχει ένα όνομα: Μητσοτάκης | Libre\nΣΥΡΙΖΑ: Η ευθύνη…\nΣΥΡΙΖΑ: Η ευθύνη για το αδιέξοδο έχει ένα όνομα: Μητσοτάκης\nΜε μία σκληρή ανακοίνωση σχολίασε ο ΣΥΡΙΖΑ-ΠΣ τη συνέντευξη του πρωθυπουργού στο Star, αναφέροντας ότι «χωρίς ίχνος ουσιαστικής αυτοκριτικής και έχοντας χάσει κάθε αξιοπιστία, ο κ. Μητσοτάκης εμφανίστηκε και πάλι απόψε ως ένας εκτός τόπου και χρόνου πρωθυπουργός».\nΑκολούθως ο ΣΥΡΙΖΑ-ΠΣ υποστηρίζει: «Την ώρα που το ΕΣΥ καταρρέει και οι εργαζόμενοι σε αυτό καταγγέλλουν ότι δεκάδες συμπολίτες μας βρίσκονται διασωληνωμένοι εκτός ΜΕΘ, αυτός με τρόπο σοκαριστικό δήλωσε ότι δεν υπάρχουν πολίτες που χρειάζονται ΜΕΘ και δεν βρίσκουν».\nΚατηγορεί ακόμη τον πρωθυπουργό ότι «προσπάθησε με ψέματα, για μια ακόμη φορά, να δημιουργήσει μια πλασματική εικόνα επιτυχίας στο πρόγραμμα εμβολιασμού, λέγοντας πως έχουν εμβολιαστεί 2 εκατομμύρια πολίτες, όταν γνωρίζει πολύ καλά ότι οι πλήρως εμβολιασμένοι και με τις δύο δόσεις είναι μόλις 704.000.\nΓια το δε μπάχαλο που προκαλεί η πολιτική του, βάζοντας σε κίνδυνο την υγεία των πολιτών και καταστρέφοντας την οικονομία, ως συνήθως φταίνε οι άλλοι. Από τους πολίτες έως τους επιστήμονες και τα ΜΜΕ. Γι’ αυτόν το μόνο πρόβλημα είναι η επικοινωνία».\nΚαταλήγοντας ο ΣΥΡΙΖΑ-ΠΣ υποστηρίζει: «Για μια ακόμη φορά απέδειξε πόσο ανίκανος είναι να διαχειριστεί τη διπλή κρίση που μαστίζει την χώρα και άρα πόσο επικίνδυνος. Να ξέρει ότι για τους πολίτες η ευθύνη για το σημερινό αδιέξοδο έχει ένα όνομα: Μητσοτάκης».\nTags: συνέντευξη Μητσοτάκη ΣΥΡΙΖΑ-ΠΣ


Οι αυθόρμητες διακοπές των Αυστριακών και ο προορισμός Ελλάδα - TravelSpot\nΤο 10% των Αυστριακών επιλέγουν Ελλάδα για τις καλοκαιρινές τους διακοπές, σύμφωνα με το βαρόμετρο της Europ Assistance. Ποσοστό 14% θα προτιμήσει την Κροατία, ενώ το 23% θέλει την Ιταλία.\nΤο 29% έχει ήδη αποφασίσει να κάνει καλοκαιρινές διακοπές στην Αυστρία.\nΣυνολικά το 61% των Αυστριακών σχεδιάζουν να πάνε ξανά διακοπές φέτος. Το αντίστοιχο ποσοστό το 2020 ήταν στο 41% λόγω της πανδημίας.\nKατά μέσο όρο οι Αυστριακοί ξοδεύουν 2.088 ευρώ για ταξίδια. Ο ευρωπαϊκός μέσος όρος είναι 1.556 ευρώ.\nΝέα τάση της εποχής για τους Αυστριακούς αποτελούν οι αυθόρμητες διακοπnές, οι οποίες είναι ιδιαίτερα δημοφιλείς τώρα.\nΤο 76% των συμμετεχόντων στην έρευνα της Europ Assistance στην Αυστρία δήλωσαν ότι σίγουρα θα εμβολιαστούν.\nΤο 63% είναι υπέρ ενός διασυνοριακού πιστοποιητικού εμβολιασμού.\nTο 39% είναι έτοιμο να μπει σε καραντίνα προκειμένου να πάει διακοπές.\nΟι αυθόρμητες διακοπές σε άνοδο\nΠοτέ άλλοτε δεν υπήρξαν τόσες κρατήσεις τελευταίας στιγμής όσο φέτος. Τη στιγμή της έρευνας, το 37% είχε κάνει κράτηση για ένα ταξίδι.\nΤο 63% σκοπεύει να ταξιδέψει με τον σύντροφό του φέτος.\n16% θα πάει διακοπές με φίλους.\n12% θα ταξιδέψει μόνο του.\nThe post Οι αυθόρμητες διακοπές των Αυστριακών και ο προορισμός Ελλάδα appeared first on Tourism Today.


Nonews-NEWS: Ακόμη ένα ηλεκτροσόκ...\nΑκόμη ένα ηλεκτροσόκ...\nΕχει περάσει ένας χρόνος και κάτι από τότε που ο υπουργός Περιβάλλοντος και Ενέργειας παρουσίαζε την ενεργειακή πολιτική της κυβέρνησης ως μονόδρομο διάσωσης της ΔΕΗ από την κατάρρευση και αποκατάστασης της ισορροπίας στην αγορά ενέργειας, η... οποία υποτίθεται ότι θα οδηγούσε σε μείωση των τιμών του ρεύματος υπέρ των καταναλωτών.\nΤότε, η κυβέρνηση χρύσωνε το χάπι της θηριώδους αύξησης στα τιμολόγια της ΔΕΗ, που παρά την πολιορκία της από ιδιώτες παρέμενε κυρίαρχη, με τη μείωση του ειδικού τέλους ΕΤΜΕΑΡ. Ταυτόχρονα, δρομολογούσε την απαξίωση της δημόσιας επιχείρησης με τη βίαιη απολιγνιτοποίηση.\nΠριν από έναν μήνα ενεργοποίησε και το νέο μοντέλο λειτουργίας της αγοράς των παραγωγών ενέργειας, το λεγόμενο «τάργκετ μόντελ», που καθορίζει τις χονδρικές τιμές ρεύματος. Το παρουσίασε ως παράδεισο ελεύθερου ανταγωνισμού που θα λειτουργήσει τελικά υπέρ των καταναλωτών.\nΟφείλουμε να αναγνωρίσουμε ότι όλα τα στοιχεία της ενεργειακής πολιτικής της κυβέρνησης και του Κ. Χατζηδάκη πέτυχαν. Τα τιμολόγια της ΔΕΗ αυξήθηκαν τουλάχιστον 15%, αλλά η δημόσια επιχείρηση έχασε χιλιάδες πελάτες. Η ΔΕΗ επταπλασίασε τα κέρδη της, αλλά τα μερίδιά της στην αγορά μειώθηκαν εντυπωσιακά υπέρ των ιδιωτών.\nΤο Ειδικό Τέλος Μείωσης Ρύπων (ΕΤΜΕΑΡ) μειώθηκε, αλλά το έλλειμμα του Ειδικού Λογαριασμού ΑΠΕ απογειώθηκε στα 300 εκατ. ευρώ. Οι καταναλωτές γλίτωσαν τέλη λίγων μηνών, αλλά θα τα πληρώσουν πολλαπλάσια και μόνιμα με το «καπέλο» στο ντίζελ και τις άλλες εμβαλωματικές ρυθμίσεις του Κ. Χατζηδάκη.\nΤο «τάργκετ μόντελ» δούλεψε, αλλά στο Χρηματιστήριο Ενέργειας γίνεται κερδοσκοπικό πάρτι. Ο υπουργός κάνει «εκκλήσεις υπευθυνότητας», αλλά οι εταιρείες ετοιμάζονται να φορτώσουν στους καταναλωτές την αύξηση των χονδρικών τιμών ρεύματος.\nΗ κυβέρνηση πέφτει θύμα της επιτυχίας της και σε αυτό το πεδίο. Το χάος που έχει προκαλέσει στην αγορά ενέργειας, φέρνοντας απέναντί της όχι μόνο τους καταναλωτές αλλά και μέρος των παραγωγών, δεν είναι απλώς αστοχία, αλλά εφαρμογή μιας στρατηγικής απορρύθμισης.\nΕνός δημιουργικού (κατά τη νεοφιλελεύθερη αντίληψη) χάους που διαπερνά ακόμη και την (αντι)κοινοβουλευτική πρακτική της να φορτώνει κάθε νομοσχέδιο με τροπολογίες της τελευταίας στιγμής, που κάθε μια τους είναι ένα ξεχωριστό νομοσχέδιο.\nΤο ερώτημα είναι: όταν η κυβέρνηση δεν διστάζει να κάνει εχθρούς ακόμη και μεταξύ φιλικών προς αυτήν δυνάμεων, για ποιους «κολλητούς» της παίρνει το ρίσκο;...\n► Ιανουαρίου (1461)


Στην ΜΕΘ του Νοσοκομείου Χανίων νοσηλεύεται από το Μεγάλο Σάββατο ο κ. Δημήτρης Αρχοντάκης.\nΟ πρώην Δήμαρχος Ρεθύμνου, σύμφωνα με πληροφορίες, βρισκόταν στο χωριό του στο Μοναστηράκι Ρεθύμνου προκειμένου να περάσει τις ημέρες του Πάσχα.\nΟ κ. Αρχοντάκης εισήχθη στην Μονάδα Εντατικής Θεραπείας όπου και παραμένει με τους γιατρούς να είναι ιδιαίτερα ανήσυχοι.\nΗ περιπέτεια της υγείας του πρώην δημάρχου έχει προκαλέσει τη συγκίνηση και το ενδιαφέρον των Ρεθυμνιωτών και άπαντες προσεύχονται για να ακούσουν τα ευχάριστα νέα της βελτίωσης της κατάστασής του.\nετικετες:ΑμάριΜονάδα Εντατικής ΘεραπείαςΔημήτρης ΑρχοντάκηςΜοναστηράκι Ρεθύμνουfeatured